Galerija "Ozon": Žena, večita inspiracija - Zdrava i prava\nZanimljiva postavka “Žena, večita inspiracija” biće otvorena od 17. do 30. marta 2016. u galeriji “Ozon”.\nU pitanju je kolekcija “Žena, večita inspiracija” majstora desetak zanata, Predraga Caranovića. On je posvećen rukotvorinama visoke estetske vrednosti, ali istovremeno gaji i veliku sklonost ka nađenim predmetima koji se bez ikakve dorade mogu izložiti kao redimejd ili uvesti u kombinaciju sa nekim njima nesrodnim elementima i time postati deo asamblaža.\nOn tretira buvljake, deponije i stovarišta kao arheološka nalazišta. Na njima on otkriva predmete koji imaju nerealizovane semantičke i estetske potencijale, kao i bogatu materijalnu strukturu, koje potom aktivira u galerijskom ili muzejskom prostoru.\nKolekciju “Žena, večita inspiracija” čine kecelje različitog porekla sačinjene od metalnih delova, koje se pričvršćuju na telo kožnim remenjem. Nađene su kao već odbačene, van originalne upotrebe. Po svemu sudeći koristili su ih mesari kao svojevrsni oklop koji im štiti telo dok tranžiraju telo životinje. Tragovi te upotrebe ostaju u njima upisani na indeksički način, i ma koliko da ih posetioci posmatrali samo kao neku vrstu estetski podsticajnih objekata, kojima je dodeljen status umetničkih dela, oni i dalje na sebi nose nepodnošljivu stigmu opreme radnika klanice.


TUTIN / 16 GODINA ROBIJE ZA UBICU - Posvađao se sa braćom, pa suprugu odvukao do šume i IZREŠETAO JE\nTutinac Mirsad Husović (30) osuđen je na jedinstvenu kaznu zatvora od 16 godina jer je 2013. godine usmrtio suprugu Fikretu (23) i teško ranio rođake Denisa i Muhameda, saznaje "Blic".\nPolicija je ubrzo raspisala poternicu za njim, po kojoj je i uhapšen u Luksemburgu, posle gotovo četiri godine.\nIako još uvek nisu poznati svi motivi ovog krvavog pira, sumnja se da je Mirsad verovao da ga supruga vara sa Ismetom Suljovićem, stanovnikom Đerekara koji je ubijen u oktobru 2016. godine.\nTo ubistvo je još uvek nerasvetljeno, a iako su žitelji ovog sela ubeđeni da je Husović ubio Suljovića iz osvete, “Blicu” je u policiji rečeno da se on ne tereti za taj zločin, ali da to ne znači i da nije osumnjičen.\nSuljović (32), otac četvoro male dece, je usmrćen rafalom iz automatske puške dok je rezao građu u pilani pored porodične kuće.\nIstraga je pokazala da mu je ubica, pod okriljem mraka, prišao s leđa, upucao ga i pobegao u pravcu Crne Gore.


RTCG - Radio Televizija Crne Gore - Nacionalni javni servis :: Svijet :: Snouden dobio stalnu boravišnu dozvolu u Rusiji\n22. 10. 2020. 19:56 >> 19:56 0\nBivši saradnik američke Nacionalne bezbjednosne agencije (NSA) Edvard Snouden, kojeg traži Vašington, dobio je stalnu boravišnu dozvolu u Rusiji gdje se nalazi od 2013. godine, saopštio je danas njegov avokat.\n"Ruska migraciona služba danas je Snoudenu odobrila stalnu boravišnu dozvolu", rekao je agenciji Interfaks advokat Anatolij Kučerena.\nSnoudenov advokat je rekao da boravišna dozvola sad važi na neodređeno vrijeme i dodao da je to omogućeno zahvaljujući nedavnoj promjeni zakona o imigraciji u Rusiji.\nZahtjev je podnijet u aprilu, ali je kasnije razmotren zbog epidemije koronavirusa.\nSnouden je do sada imao prvo na azil u trajanju od godinu dana, potom je dobio boravišnu dozvolu na tri godine, koja je produžena 2017.\nBivši saradnik američke NSA našao je utočište u Rusiji 2013. pošto je pobjegao iz SAD. Snouden se u SAD suočava sa optužbama za špijunažu jer je otkrio globalni program prisluškivanja i praćenja koji je NSA sprovodila u SAD i širom svijeta.\nSnouden pozdravio odluku suda da ne izruči Asanža\nSnouden pozdravio odluku o neizručenju Asanža\nKritikujem Moskvu, iako sam ovdje "zarobljen"


Grad Beograd izrazio zahvalnost svom komunalnom sektoru\nTanjug 4. septembra 2021. 14:43\nBEOGRAD – Grad Beograd je danas defileom komunalnih mašina i skupom ispred Skupštine grada obeležio Dan komunalne delatnosti – sektora u kome svakodnevno, i vikendom i praznikom, vredno radi vojska od 20.000 ljudi.\nNa prostoru ispred Skupštine Beograda gde su na nekoliko desetina minuta bile parkirane mnoge komunalne mašine zamenik gradonačelnika Goran Vesić zahvalio se komunalcima u ime Beograđana i Beograđanki što obavljaju izuzetno važan posao za funkcionisanje glavnog grada.\nPredsednik sindikata u komunalnoj delanosti Aleksandar Radojević istakao je da je Vesić presudno pomogao da beogradski komunalni sektor ima svoj dan i pozvao i druge opštine i gradove da slede taj primer.\nObraćajući se radnicima u komunalnom sektoru Vesić je naveo da se za njihov posao zahvaljujući kome Beograd živi niko ne daje priznanja te da ih se građani sete tek ih nema.\nOn je istakao da su solidarnu novčana pomoć koju dobijaju radnici u ovom sektoru zaradili, te da to i nije pomoć.\nNaveo je da je srećan što Beograd dobro finansijski stoji pa može da isplati pomoć, ulaže u komunalne mašine i opremu, kao i u poboljšanje uslova rade.\nRekao je da će biti još bolje, te da će biti nabavljeno još opreme a da rast plata zavisi od daljeg rasta ekonomije Beograda i Srbije.\nVesić je poručio da je za dalji napredak komunalnog sektora važno da se podrži napredak Srbije i Beograda, a za glavni grad naveo da poslednjih godina ima najveći skok u istoriji.\nKomunalcima je poručio da će uvek stajati iza njih i naveo da je Beograd zajednička kuća zaposlenih i gradske vlasti, te da sa sindikalcima tih firmi zbog toga nikad ne pregovara nego razgovara.\nRadojević je istakao veliku složenost komunalnih poslova i ocenio da je obeležavanje Dana komunalnih delatnosti prilika da do svesti o tome dođu i Beograđani.\nOcenio je da majstori na terenu dok obavljaju svoj komunalni posao zaslužuju da ih građani ponude kafom ili vodom.\nRadojević je istakao i da je po Danu komunalne delatnosti Beograd jedinstven u svetu, a da je taj dan prihvatio i republički sindikat u kome je 90.000 članova.


Godinu posle čuvenog guranja premijera Crne Gore Duška Markovića na skupu svetskih lidera u Briselu, predsednik SAD Donald Trump je - kako izgleda - doveo u pitanje obavezu Amerike da brani balkansku državu, kako to propisuje 5. član statuta Severnoatlantske alijanse (NATO).\n"Oni (Crna Gora) imaju vrlo agresivne ljude. Možda će postati agresivni i čestitam, ušli ste u Treći svetski rat", rekao je Tramp tokom razgovora sa Takerom Karlsonom na kablovskoj televiziji "Foks Njuz", odgovarajući na pitanje zbog čega bi američki vojnici ikada išli u Crnu Goru i branili je od napada.\nKarlson: "Zbog čega bi moj sin morao da ide u Crnu Goru da ih brani od napada? Zbog čega?"\nTramp: "Razumem šta hoćete da kažete. Ja sam postavio isto pitanje. Crna Gora je malena zemlja sa vrlo snažnim ljudima..."\nKarlson: Nemam ništa protiv Crne Gore, ili Albanije...\nTramp: "Ne. Usput, oni imaju veoma snažne ljude. Imaju veoma agresivne ljude. Mogu da postanu agresivni i čestitam, ušli ste u Treći svetski rat. Sve ja to razumem, ali tako su stvari postavljene".\nBurne reakcije Mekejna i generala Klarka\nNa Trampovu izjavu o Crnoj Gori, koja je čini se ipak bila samo primer u čitavoj priči, oštro su reagovali nekadašnji glavnokomandujući NATO-a američki general Vesli Klark i republikanski senator iz Arizone Džon Mekejn, ističući da je Crna Gora pod stalnim pritiskom Rusije.\n"Narod Crne Gore smelo je izdržao pristisak Putinove Rusije da bi prigrlio demokratiju. Senat je glasao 97-2 da podrži njen prijem u NATO. Napadom na Crnu Goru i dovođenjem u pitanje naše obaveze kao članice NATO-a, predsednik radi ono što Putinu odgovara", napisao je senator Mekejn.\nS druge strane, penzionisani general i bivši predsednički kandidat Vesli Klark podsetio je da je "Rusija čak pokušala da ubije crnogorskog predsednika".\n"Kao bivši komandant NATO snaga , znam da član 5 postoji da bi se SPREČIO rat. Upravo zato je aktiviran samo jednom - polse 11. septembra 2001. Crna Gora i dalje šalje svoje vojnike u Avganistan, zbog nas. Zabrinjavajuće je čuti Trampa kako koristi ruske poente u razgovoru sa Takerom Karlsonom, o Crnoj Gori", napisao je Klark i dodao:\n"Trampovi komentari slabe NATO, daju Rusiji dozvolu da izaziva nevolje i na taj način u stvari povećava rizik od obnavljanja konflikta na Balkanu".\nČlan 5 - temelj NATO-a\nAmerički predsednik učestalo kritikuje saveznice iz NATO-a u vezi sa njihovim izdvajanjima za Alijansu, a istovremeno tvrdi da SAD snose najveći finansijski teret.\nNATO, osnovan 1949. kao odgovor na vojnu pretnju Sovjetskog Saveza, oslanja se na vojnu superiornost SAD kako bi se suočio sa brojnim pretnjama na evropskim granicama, među kojima su ponovo snažna, nuklerano-naoružana Rusija i napadi naoružanih ekstremista.\nObaveza da NATO brani svaku članicu je temelj Alijanse i bilo koji nagoveštaj da SAD ne bi bile spremne da priskoče Evropi u pomoć, jer - kako je Tramp rekao, evropske zemlje duguju "ogromne sume", mogao bi da predstavlja udarac sposobnostima da se odvrate pretnje.\nTramp i Pompeo čestitali Crnoj Gori 13. jul\nTramp odlikovao crnogorskog vojnog zvaničnika\n"SAD zainteresovane za Balkan, CG članica NATO 5. juna"


ROSU PRED SUDOM svetske javnosti! Lazanski otkriva SLEDEĆI AMERIČKI POTEZ i šta muči Merkelovu i Makrona – Portal za sve nacije i sve generacije\nHome / Vijesti / ROSU PRED SUDOM svetske javnosti! Lazanski otkriva SLEDEĆI AMERIČKI POTEZ i šta muči Merkelovu i Makrona\nadmin Juni 5, 2019\tVijesti Leave a comment 1,890 Views\nVojno-politički komentator Miroslav Lazanski kaže da je jedini važeći dokument kada je u pitanju Kosovo i Metohija Rezolucija Ujedinjenih nacija 1244.\nIstiče da bi najbolje bilo da se pitanje KiM vrati u Ujedinjene nacije, ali, kako kaže, Amerikanci, Britanci i Francuzi neće to dozvoliti. Ne očekuje da će na sednici Saveta bezbednosti UN biti usvojena rezolucija koja bi osudila Prištinu zbog prekomerne upotrebe sile protiv pripadnika misije UN jer će Amerikanci to blokirati.\nMiroslav Lazanski je gostujući u Jutarnjem programu RTS naveo da će na sednici Saveta bezbednosti UN biti govora o upadu ROSU na sever Kosova i prekomernoj upotrebi sile protiv pripadnika misije UN Rusa Mihaila Krasnoščekova koji je 28. maja uhapšen i pretučen u selu Gornja Varaga.\n– O napadu na Mihaila Krasnoščekova Rusija će izreći svoj stav na sednici Saveta Bezbednosti UN ali sumnjam da će proći bilo kakva rezolucija koja bi osudila Prištinu jer će Amerikanci na to staviti veto. Diskutovaće se o tome da li je Priština upotrebila prekomernu silu, Rusija koja nije priznala Kosovo će osuditi Prištinu, možda i Kina, ali će se sve na tome završiti jer neće moći da se postigne nijedna vrsta konsenzusa gde bi se dalo neko saopštenje UN ili Saveta bezbednosti o tome da je Kosovo prekršilo sve norme međunarodnog prava time što su upotrebili prekomernu silu protiv pripadnika misije UN jer će Amerikanci to blokirati – objašnjava Lazanski.\n– Imamo izjavu američke administracije koja kaže da bi te takse trebalo ukinuti ali to nije ultimativni zahtev prema Prištini da se one zaista ukinu jer je opet ostavljena jedna mala distanca gde je rečeno – ipak o svemu tome treba da odluče samostalno Beograd i Priština – navodi Lazanski.\n– Ali sada se ne zna da li je Ramuš Haradinaj dobio neki signal iz Vašingtona da se te takse ipak ne povuku i da li će Merkelova uopšte moći da ga ubedi u to – navodi Lazanski.\nPrevious Ana Brnabić: Volela bih da nisam morala da budem u istoj prostoriji sa Haradinajem\nNext Švajcarci u analizi o KiM pokazali svo licemerje Zapada: Tači provocira Velikom Albanijom, neće da formira ZSO, zašto niko ne reaguje?\nNasilje vršnjaka ne prestaje: Devojčica (15) NOŽEM izbola drugu učenicu isped škole (UZNEMIRUJUĆI VIDEO)


Obuka radnika fizičkog obezbedjenja - O2 - Special Security\nHome / Obuka radnika fizičkog obezbedjenja – O2\nObuka radnika fizičkog obezbeđenja u Special Security sprovodi se po Programu obuke za fizičko-tehničku zaštitu, u Novom Sadu, Somboru i Šapcu.\nSvaki polaznik je osiguran za vreme obuke, a osiguranje pokriva troškove lečenja, kao i eventualni invaliditet ili smrt usled nezgode.\nObuka radnika fizičkog obezbedjenja završava se ispitom u Centru za obuku Special Security. Ispit mogu da polažu samo polaznici koji su prisustvovali svim časovima obuke. Test se sastoji od 25 pitanja iz programa stručne obuke, s ponuđenim odgovorima, i popunjava se zaokruživanjem jednog ili više od ukupno dva ili više ponuđenih odgovora na svako pitanje. Da bi položio završni ispit, polaznik mora tačno da odgovori na najmanje 18 pitanja na testu.\nPolaznik koji ni u trećem pokušaju ne položi Završni ispit, mora ponovo da pohađa stručnu obuku.\nPolaznicima koji polože završni ispit u Centru za obuku Special Security izdaje se Potvrda o obučenosti za službenika obezbeđenja, čime je završena obuka službenika fizičkog obezbeđenja.\nu cenu je uračunat radni materijal za pripremu ispita, dostavljen na CD-u;\npolaznik koji poseduje Uverenje o položenom stručnom ispitu iz oblasti zaštite od požara nije obavezan da pohađa deo obuke za službenika obezbeđenja koji se odnosi na zaštitu od požara (6 nastavnih časova), ali nije oslobođen polaganja ispita iz ove oblasti;\nda bi polaznik stekao uslov da polaže završni ispit, mora prisustvovati svakom času obuke, odnosno 90 nastavnih časova.\nLekarsko uverenje o psihofizičkoj sposobnosti za vršenje poslova privatnog obezbeđenja (ne starije od 60 dana);


KOZE muža uz pomoć modernih aparata - Agro Info Tel\nHome » Poljoprivreda » Stočarstvo » KOZE muža uz pomoć modernih aparata\nKOZE muža uz pomoć modernih aparata\nKOZE muža. Posebno razmatranje zahtevaju uređaji za mužu, zato što ova operacija determiniše kako unutrašnji raspored prostorija, opremu, pa i materijale koje ćemo koristiti. Rešenje koje ujedinjuje više pozitivnih aspekata je nesumljivo ono koje podrazumeva izvođenje muže sa grlima fiksiranim na hranilicama. Ovakav sistem u potpunosti smanjuje nepotrebno gubljenje vremena pa je kao takav najprikladniji.Ukoliko se koristi zatvoreni sistem muže sa mlekovodima, to onda podrazumeva maksimalnu efikasnost. Ovde se radi o veoma skupim uređajima koje nisu preporučljive za manje porodične farme.\nMogu se dakle izabrati slična rešenja koja su ekonomičnija; kao na primer fiksni muzni uređaj kod koga se koriste samo mobilne kante za prikupljanje mleka ili jednostavno mobilna kolica sa automatskom muzilicom. Poslednje rešenje je i najmanje zgodno jer podrazumeva pomeranje kolica od grla do grla po prostirci.\nUkoliko se muža izvodi u posebno za to određenoj prostoriji (sala za mužu), mogu se eliminisati fiksatori na hranilicama i dozvoliti kozama da se hrane, jednostavno provlačeći glavu između drvenih pregrada koje se nalaze ispred betonskih jasala, privučene senom ili koncentratom.\nProstorija za mužu bi trebala da bude potpuno izdvojena iz staje ili makar jedna zasebna prostorija u staji. Ona u svakom slučaju treba da obezbedi odvajanje izmuženih, od koza za mužu. Potrebno je dakle izdeliti pregradama ovaj prostor, i obezbediti salu za čekanje, gde će se grla okupljati u isčekivanju muže; odakle odlaze u salu za mužu koja treba da bude na nešto višem nivou u odnosu na ostali prostor i gde će koze pristupati putem jedne uzlazne rampe. Ovde će grla biti fiksirana putem automatskih fiksatora, i onog momenta kada dobiju svoju dozu koncentratnog hraniva, otpočinje muža.\nZa realizaciju muže 50 koza, biće dovoljno obezbediti 8-12 fiksatora, dakle muža se odvija u grupama od 8-12 grla. Posle muže koze silaze rampom na suprotnu stranu, koja je određena za smeštaj pomuženih koza.\nNa tržištu postoji mnogo proizvođača navedene opreme, ali ono što je bitno ne treba se odlučivati za najskuplje jer oni prevazilaze mogućnosti jedne porodične farme. Pri odabiranju odgovarajuće opreme treba znati, da za mužu 70 koza, oprema za 2 ili 4 grupe podrazumeva vreme muže između jednog sata do sat ipo vremena. Muža u 4 grupe je znači prilagođena za jednu manju porodičnu farmu.\nDakle preporučuje se nabavka dobrog aparat za mužu i veoma korisnih fiksatora, dok sve ostalo: rampe, uzdignuti prostor za mužu, pregrade itd. možete konstruisati sami od kombinacije drveta i gvožđa tamo gde je neophodno, i tako dobiti jednu idealnu i funkcionalnu salu za mužu. Naravno niko vas ne može sprečiti da se odlučite za skuplje varijante koje su svakako lepše i tehnički bolje rešene, pa ćete na taj način vašem objektu podariti super-tehnološki aspekt, koji se mnogima dopada i nudi više komoditeta.\nKoze KOZE muža Muža muža uz pomoć aparata\t2018-06-01


Verbalni sukob u zgradi Rektorata udruženja Jedan od pet miliona i učesnika kontra-skupa | Novinska agencija Beta\nPOLITIKA | 13.09.2019 16:25 > 13.09 16:25\nStudenti iz udruženja "Jedan od pet miliona" ušli su danas u zgradu Rektorata Univerziteta u Beogradu gde je došlo do verbalnog sukoba i gurkanja sa učesnicima kontra-skupa koji su nakon njih ušli u glavni hol Rektorata.\nPredstavnici "Jedan od pet miliona" koji su ranije najavili da će danas blokirati zgradu Rektorata potom su se zatvorili iza staklenih vrata koja vode na sprat.\nU zgradi Rektorata danas je obeležen Dan Univerziteta u Beogradu. Ispred zgrade okupili su se predstavnici udruženja "Jedan od pet miliona" koji su održali konferenciju za novinare, kao i studenti i gradjani koji su se predstavili kao "Nezavisna studentska organizacija".\nNakon završene ceremonije u svečanoj sali Rektorata, zvanice su otišle na koktel u dvorište zgrade gde su predstavnici "Jedan od pet miliona" delili "lažne diplome" prisutnima, a nakon toga su i učesnici kontra-skupa ušli u zgradu Rektorata.\nUbrzo nakon toga, došlo je do verbalnog okršaja i gurkanja. Predstavnici "Jedan od pet miliona" su se zatvorili u holu koji vodi ka višim spratovima, dok su učesnici kontra-skupa ostali ispred vrata portirnice.\nUčesnici kontra-skupa vikali su predstavnicima "Jedan od pet miliona" preko megafona da "to nije način i da je to nasilje", pozivajući ih da se ponašaju po kodeksu, dok je jedan stariji gospodin vikao "Djilasovi narkomani".\nJedan od učesnika kontra skupa koji se predstavio kao predstavnik "Nezavisne studentske organizacije" Novak Azdejković, kazao je za agenciju Beta da su se oni danas okupili ispred Rektorata da kažu "stop nasilju jednog dela opozicije koje traje izvesno vreme" i čiji se nastavak najavljuje kroz medije.\nOn je rekao da su se danas okupile nezavisne studentske organizacije, kao i da su se organizovali preko fakulteta, dodajući da je i član Nezavisnog studentskog pokreta.\n"Nismo pokušali da upadnemo", rekao je Azdejković za agenciju Beta i dodao da su oni prijavili skup od 12 do 16 časova.\nValentina Reković, iz organizacije "Jedan od pet miliona" kazala je da su oni na prošlonedeljnom sastanku sa rektorkom Univerziteta u Beogradu Ivankom Popović izneli zahtev da rektorka u ime Univerziteta u Beogradu na Radio-televiziji Srbije (RTS) zahteva od premijerke Ane Brnabić da razreši ministra finansija Sinišu Malog.\n"Član 22. Etičkog kodeksa navodi da je plagijat svaki doktorski ili master rad koji je u delovima ili u potpunosti prepisan", rekla je Reković.\nOna je navela da Odbor za profesionalnu etiku Univerziteta u Beogradu i Komisija Fakulteta organizacionih nauka prebacuju odgovornost i da "nemaju hrabrosti da kažu konačnu odluku, a da se rektorka Popović stalno poziva na neke procedure".\n"Mi verujemo da će naše pojavljivanje ovde videti kao podršku da ih branimo od tih pritisaka koje vlast vrši", rekla je Reković.\nOna je kazala da se na tom sastanku govorilo i o predstojećoj Univerzijadi, koja bi trebalo da se održi ove godini u Srbiji.\n"Naš Univerzitet nije na vreme sredio Studentski grad i studentske domove u kojima bi bili smešteni strani studenti pa sada mora da uradi to u vrlo kratkom roku i stoga će mnogi studenti biti iseljeni iz Studentskog grada", kazala je Reković.


Reforma rada vozača u EU - Savet Evrope usvojio paket za mobilnost uprkos žalbama - Pluton Logistics\n08/04/2020 Milica Milosavljevic\tEvropski parlament, paket o mobilnosti, paket za mobilost, Savet Evrope\n– Cilj novih pravila je da se osigura ravnoteža između poboljšanih socijalnih i radnih uslova za vozače i slobode vršenja prekograničnih usluga, a doprineće i bezbednosti na putevima – navodi se u saopštenju Saveta Evrope.\nPrema novim pravilima, kamioni će morati da se vrate u zemlju iz koje dolaze svakih osam sedmica, a vozači će imati pravo da se vrate kući svake četiri sedmice. Osim toga, vozači će morati da odmaraju izvan kamiona, a troškove smeštaja će snositi poslodavci.\nMinistri saobraćaja Bugarske, Mađarske, Litvanije, Poljske, Kipra, Letonije, Malte i Rumunije u nedavno objavljenom apelu za zaustavljanje reforme drumskog saobraćaja, naveli su da će dodatni troškovi, zajedno sa poteškoćama koje je prouzrokovala pandemija covid-19, dovesti deo prevoznika do kraha.\nSada je potrebno da paket za mobilnost odobri Evropski parlament, a tek nakon toga sledi objavljivanje u službenom listu EU.\nPravila o odmaranju stupiće na snagu 20 dana nakon objavljivanja novog propisa, a pravila o povratku kamiona u matične zemlje biće uvedena 18 meseci nakon stupanja na snagu.\nZvanično saopštenje Saveta Evrope, kao i kompletne nove propise možete pogledati na consilium.europa.eu.\n← Program ekonomskih mera za pomoć privredi – PITANJA i komentari\nCARINA: Privremeni prekid rada NCTS servisa →


Košarkaški klub Mega Mozzart » SJAJNA POSLEDNJA ČETVRTINA MEGE ZA POBEDU PROTIV ARISA U SOLUNU\nKošarkaši Mega Bemaxa su odigrali i drugi kontrolni meč u Solunu gde su u hali „Nik Galis“ savladali domaći Aris sa 68:71 (20:19, 15:21, 27:12, 6:19). Izabranici Dejana Milojevića su do pobede došli posle fantastične četvrte četvrtine gde su serijom 0:13 uz skoro 7 minuta bez poena za ekipu Arisa, preokrenuli meč i došli do zaslužene pobede.\nNajefikasniji u ekipi Mega Bemaxa su bili Nikola Mišković sa 18 poena, Aleksandar Lazić sa 13 i Predrag Samardžiski sa 11. U grčkom timu se istakao Lefteris Bohoridis sa 17 poena.\nPosle izjednačene igre na početku meča, Mega je sredinom perioda sa dve trojke stigla do plus 6, 12:18. Ipak, ekipa Arisa sa nekoliko pogodaka sa distance prelazi u vođstvo pa se prva četvrtina završila sa minimalnom prednošću grčke ekipe, 20:19. U drugoj četvrtini je Mega zaigrala još čvršće u odbrani i ponovo prešla u vođstvo, uz dobre role Lazića i Samardžiskog. Aris uspeva da održi priključak, ali sa dve dobre odbrane u finišu i poenima Lazića u poslednjoj sekundi Mega odlazi na odmor sa plus 5, 35:40.\nPosle pauze na poluvremenu, u trećoj četvrtini je Aris nastavio sa sjajnim šutem za 3 poena, pa je posle nekoliko vezanih pogodaka stigao do prvog ubedljivijeg vođstva, plus 12. Samardžiski u finišu ne dozvoljava dalje odlepljivanje pa je rezultat pred poslednju četvrtinu 62:52.\nSjajna odbrana Mege u poslednjoj četvrtini u kojoj serijom 13:0 prelazi u vođstvo pri čemu domaća ekipa nije postigla poen skoro 7 minuta. Ključnu trojku u finišu pogađa Mišković a igrači Mege sjajnom timskom odbranom uspevaju da sačuvaju pobedu za konačnih 68:71.\nAris: Maraš 2, Bohoridis 17, Kalaicakis, Flionis 8, Cairelis 2, Paulijanitis 5, Lazaru, Hristidis 5, Murtos 3, Atinaju, Pruit 15, Duvijer 11.\nMega Bemax: Musić 2, Marjanović 6, Nedeljković, Čarapić 5, Bitadze 10 (7 skokova), Lazić 13 (6 skokova), Koprivica, Samardžiski 11 (5 skokova), Mišković 18 (6 skokova), Cerovina 2, Kapetanović 4.


“Kontra” iz Banja Luke: Do 10 godina zatvora za “omalovažavanje RS”!? | Starmo\nNaslovnica BiH “Kontra” iz Banja Luke: Do 10 godina zatvora za “omalovažavanje RS”!?\nBanja Luka — Lideri parlamentarnih stranaka u Republici Srpskoj dogovorili su na sastanku u Banjoj Luci dopunu Krivičnog zakonika RS-a koji je odgovor na Inckovo nametanje odluke o zabrani negiranja genocida, saznaje ATV.\nSadržaj dogovorenih izmjena Krivičnog zakona jesljedeći:\n“Ovaj zakon stupa na snagu narednog dana od dana objavljivanja u “Službenom glasniku Republike Srpske”.\nUstavni osnov za donošenje ovog zakona sadržan je u članu 10. Ustava Republike Srpske, prema kojem su građani Republike Srpske “ravnopravni u slobodama, pravima i družnostima, jednaki pred zakonom i uživaju istu pravnu zaštitu ljudskih prava i sloboda.”


Nothing Phone 1: Sad znamo kako izgleda | PC Press\nNothing Phone 1: Sad znamo kako izgleda\n15. juni 2022. Milan Živković\nPrvi telefon kompanije Nothing – Phone 1 – stiže u julu, a o izgledu uređaja se spekuliše već neko vreme. Nove slike konačno rešavaju misteriju, pa svi zainteresovani mogu da vide spoljašnjost Nothing telefona.\nKreator trenutno najzanimljivijih slušalica na svetu uskoro dakle lansira i svoj prvi telefon. Najzanimljivije je to što se radi o uređaju kompanije koja nikada do sada nije napravila nešto slično, a mnogi zbog toga sumnjaju da je nemoguće da uređaj bude dobar. Nothing ima samo jedan proizvod – Nothing Ear (1) bežične slušalice, koje koštaju 100 dolara i uopšte nisu loše, pa su za mnoge među najboljim slušalicama iz 2021. godine.\nPretpostavlja se da bi i Phone (1) mogao da ponudi nešto slično – povoljnu cenu, dobar izgled i finu funkcionalnost. Prema ranije otkrivenim podacima stiže s OLED ekranom od 6,55 inča i s Android operativnim sistemom. Ostali detalji nisu poznati, pa će zainteresovani morati da sačekaju 12. jul, kada je zakazana premijera.\nPročitajte i: Nothing: Phone (1) stiže u julu\nDok se o ceni još uvek ne zna ništa, spoljašnjost Phone 1 uređaja je konačno otkrivena, i to na zvaničnom Twitter nalogu kompanije. Ima providne elemente baš kao i pomenute slušalice, a vidi se i dualna kamera sa zadnje strane, te to da telefon ima bežično punjenje. Pored toga se zna da stiže s Qualcomm Snapdragon čipsetom i modifikovanom verzijom operativnog sistema. Ostali detalji će biti otkriveni 12. jula, kada Phone 1 izlazi u javnost.\nTagovi: nothing, phone1, telefoni\n← Lightyear 0 solarni automobil ulazi u serijsku proizvodnju\nNovi vivo X80 Pro predstavljen u Evropi →


Forbrain – Unionhealth\nKorišćenjem Forbrain-a, čulni sistem se može osposobiti za adekvatniju integraciju zvukova različitih senzornih inpulsa, što rezultira brojnim poboljšanjima.\nPozicioniranjem slušalica na kost ispred uha (levo i desno), a ne na ušnu školjku menja se auditivni put zvučnih informacija do mozga. Ugradni elektronski dinamički filter blokira zvukove iz spoljašnje sredine, izoluje ih, a pojačava glas korisnika dajući nervnom sistemu kompletnu senzornu informaciju. Glas, obrađen kroz filter, prenosi se kroz kost koštanom provodljivošću (a ne kroz vazduh i vazdušnom provodljivošću) do nervnog sistema i mozga.\nKorišćenjem Forbrain-a ton glasa postaje jasniji. Forbrain pomaže poboljšanju kvaliteta glasa ali i stimuliše pojavu inicijalnog glasa. Od velikog je značaja u radu sa decom koja kasne u govorno-jezičkom razvoju.\nVreme koje dete provede na terapiji Forbrain-om mora biti ograničeno i praćeno od strane stručnjaka.\nGovoreći ili čitajući naglas uz Forbrain, raste slušno opažanje, pažnja i sama motivacija. Ova povećana sposobnost prerade takođe podstiče verbalnu fluentnost i izražavanje. Kada se govori ili čita putem Forbrain sistema, vaš vlastiti glas aktivira slušne puteve u mozgu i omogućuje vam lakši pristup memoriji reči u vašem vokabularu.\nProblemi sa pažnjom se često javljaju zbog poteškoća zvučne percepcije. Oko 80% senzornih informacija dolazi preko uha, a to određuje stanje budnosti i pažnje. Ukoliko je ovaj proces narušen posledice su više nego jasne. Korišćenje Forbrain-a deluje pogodno na preradu zvuka. Na taj način se poboljšava eliminisanje dodatnih distraktora, pa stvorena produžena pažnja omogućava jasnije razmišljanje, veću produktivnost kao i poboljšanje pamćenja.\nViše informacija o Forbrainu na adresi www.forbrain.com.


Merkel i Putin sukobili se oko Navalnog tokom posete kancelarke - Kako Narod Kaže\nautor KnK 21.08.2021, 08:04 2k Pregleda\nRazgovori, koji dolaze u vreme dok se Merkel priprema da odstupi nakon saveznih izbora narednog meseca, podudarili su se prvom godišnjicom trovanja Navalnog, incidenta koji je zategnuo rusko-nemačke odnose\nNemačka kancelarka Angela Merkel u petak je iskoristila svoju finalnu zvaničnu posetu Rusiji kako bi poručila predsedniku Vladimiru Putinu da oslobodi kritičara Kremlja Alekseja Navalnog, ali je čelnik Kremlja odbio to tvrdeći da je njegova zatvorska kazna nevezana s politikom.\nNavalni je avionom prebačen u Nemačku prošle godine nakon što je bi otrovan, kako Zapad navodi, vojnim nervnim agensom. Moskva odbacuje te navode i tvrdi da je to prljava zapadna kampanja. Navalni je uhapšen nakon što se vratio u Rusiju.\n– Razgovarali smo o depresivnoj situaciji s Aleksejom Navalnim – izjavila je nemačka čelnica novinarima nakon razgovora.\n– Još jednom sam zatražila od predsednika da oslobodi Navalnog i jasno sam poručila da ostajemo pri svom stavu – kazala je.\n– Što se tiče subjekta o kome je reč, nismo ga osudili zbog političkih aktivnosti nego zbog prekršaja protiv stranih partnera – izjavio je Putin, misleći na slučaj pronevere.\n– Kada je reč o političkim aktivnostima, niko se ne bi trebao kriti iza političkih aktivnosti kako bi sprovodio poslovne projekte, dok krši zakon – kazao je.\nNa konferenciji za novinare nakon razgovora koji su trajali skoro tri sata, dvoje čelnika izjavilo je da su su raspravljali o Avganistanu, Libiji i plinovodu Severni tok 2 od Rusije do Nemačke.\nPutin je izjavio novinarima da je ostalo nedovršeno samo 15 kilometara gasovoda koji prolazi ispod mora i kome se SAD protive zbog zaobilaženja Ukrajine.\nPutin je, međutim, kazao kako ima utisak da je čelništvo u Ukrajini odlučilo da se suprotstavi mirnom rešenju sukoba u istočnoj Ukrajini i kako izgleda da se Kijev priprema da usvoji zakonodavstvo koje bi bilo ravno jednostranom napuštanju mirovnog sporazuma.\nGovoreći o Avganistanu, Putin je izjavio da nije u ruskom interesu da se oslanja na rezultate američke vojne kampanje u toj zemlji i da je bitno uspostaviti dobrosusedske odnos s Avganistanom.\nMerkel bi trebala da odstupi s kancelarske pozicije nakon izbora 26. septembra i tako okonča svoju 16-godišnju vladavinu, dok se Putin, koji je na vlasti duže od dve decenije, pominje kao kandidat na izborima u 2024. godini, iako još nije izjavio da li će se kandidovati.\nMerkel (67), odrastala je u bivšoj Istočnoj Nemačkoj koja je uživala podršku Moskve, i govori ruski jezik, dok je Putin,(68) imao bazu u Dresdenu tokom Hladnog rata kao oficir KGB-a i govori nemački jezik, prenosi Reuters.\nPrethodni članak Od januara Rafa ni među deset, a Rodžer ni među 20 najboljih tenisera sveta!\nSledeći članak Granice Crne Gore ostaju bezuslovno otvorene za državljane regiona


Tanjug 24. marta 2022. 15:47\nBEOGRAD – Vlada Srbije usvojila je danas i Zaključak kojim se odobrava izvoz merkantilne pšenice i merkantilnog kukuruza pravnim licima koji ove proizvode izvoze u Republiku Albaniju, na osnovu ugovora zaključenih pre stupanja na snagu Odluke o privremenoj zabrani izvoza osnovnih poljoprivrednih prehrambenih proizvoda bitnih za stanovništvo.\nOvaj zaključak, kojim se omogućava realizacija već ugovorenih poslovnih aranžmana, ima za cilj kako obezbeđivanje prehrambene sigurnosti u Republici Srbiji, tako i uvažavanje neophodnosti regionalne saradnje i solidarnosti, kao osnove za buduće međusobno povezivanje i zajednički ekonomski razvoj, saopšteno jen posle sednice vlade.\nRealizacija ugovora koje su privredna društva iz Republike Srbije sklopila sa svojim ino partnerima, a koji se odnose na izvoz merkantilne pšenice, neće izazvati poremećaje u funkcionisanju poljoprivredno-prehrambenog sektora naše zemlje i neće ugroziti prehrambenu sigurnost stanovništva, a doprineće izgradnji poverenja i očuvanju dobrih trgovinskih odnosa u regionu, navodi se u saopštenju iz vlade.\nVlada je donela i Zaključak o saglasnosti da Republička direkcija za robne rezerve obavi naturalnu razmenu merkantilnog kukuruza za semensku pšenicu domaćih NS sorti, rod 2022. godine. Tržištu će biti ponuđene domaće sertifikovane sorte semenske pšenice, uz bolju dostupnost domaćim proizvođačima za jesenju setvu.


U najgorem procentalnom poniranju posle sloma tržišta 1987. godine, njujorški indeks industrijskih akcija Dau Džons (Dow Jones) završio je jučerašnju trgovinu padom od 733 poena, ili 7.87 procenata, dok je indeks S&P 500 izgubio 9 odsto.\nPredsednik američke Centralne banke Ben Bernanke izašao je sa novom objavom da potres na kreditnom tržištu predstavlja "značajnu opasnost" za već slabu ekonomiju.\nAzijske berze su danas u minusu, vođene padom od 11,4 procenta japanskog Nikeia, dok se nafta našla na najnižoj ceni u godini dana potiskivana strahom da će usporavanje svetske ekonomije biti gore nego što se mislilo.\nVera u stabilizaciju novčanih tržišta je danas potisnuta i rasprodaja na berzama je u punom zamahu. Ulagači beže od svake forme rizika čekajući na kompletiranje objave ekonomskih rezulata za treći kvartal, dodatno zastrašeni gubicima investicionih hedz fondova.\nAnalitičari primećuju da se međunarodni fondovi povlače i svoj novac ulažu u bilo šta što je sigurnije od akcija: državne obveznice ili otplatu dugova.\nIndeks azijsko-pacifičkih akcija, MSCI, van Japana, pao je 7,8 procenta. Ove godine, indeks je do danas izgubio polovinu svoje vrednosti.\nHongkonški Hang Seng niži je za 7,5 odsto, sa najvećim gubicima među proizvodnim kompanijama, kako što je Šenhua, vodeći kineski proizvođač uglja. Južnokorejske akcije beleže svoj treći najveći pad ikad, od oko 9 procenata.\nVođe Evropske unije, na samitu u Briselu, treba da pozovu na akciju za borbu protiv ekonomskog urušavanja i pruže pomoć industriji, navodi se u nacrtu zaključaka samita. Takođe, EU prvi put poziva na stvaranje usaglašenog sistema finansijskog nadzora na nivou bloka.\nDve najveće švajcarske banke - UBS i Kredi Svis (Credit Suisse) - su najnovije koje kažu da su dobile novac od vlade za hitno spasavanje i od drugih investitora koji su im pohrlili u pomoć.\nEvropska centralna banka kaže da će dati 5 milijardi evra (6,83 milijardi dolara) Mađarskoj da joj ojača likvidnost.\nAli, svi ti potezi su zamračeni oštrim gubicima na evropskim i azijskim berzama, koje prate jučerašnje saplitanje na Vol Stritu (Wall Street).\nBerza evropskih akcija, FTSEurofirst 300, otvorena je danas uz gubitak od preko 4 odsto.


Future Ready School - Najmodernija privatna osnovna škola u regionu\nda vaše dete bude deo budućnosti obrazovanja\nStari školski sistem je, izgleda, zaboravio jednu stvar: cilj svakog obrazovanja je pripremanje za budućnost.\nDa bi osposobila decu za budućnost, škola mora da bude u skladu sa svojim vremenom. Od interaktivne nastave u kojoj se koristi najnovija tehnologija u edukativne svrhe, do dizajna učionica i čitave zgrade – Savremena osnovna škola je Future Ready škola, u pravom smislu te reči.\nFuture Ready koncept\nkompjutera i iPada,\nDrugim rečima, savremena tehnologija postaje sastavni deo obrazovnog procesa.\nU razvijenim zemljama to je postala odavno, dok u Srbiji svoje obrise počinje da dobija u modernim školama kakva je Savremena.\nMeđutim, u mnogim školama nastava se izvodi kao i pre tehnološke revolucije.\nUčionice Savremene osnovne škole pažljivo su dizajnirane i opremljene najnovijim tehnološkim uređajima, kao što su laptopovi.\nZato je nastao koncept Future Ready School, koji kombinuje kvalitetno obrazovanje i upotrebu savremene tehnologije u nastavi za sticanje primenjivih i funkcionalnih znanja.\nGeneracija današnjih osnovaca stupa u dodir sa IT uređajima i pre nego što progovore, a Future Ready škola tu činjenicu koristi u obrazovne svrhe, pa se u njoj kroz edukativnu upotrebu tehnologije obraća deci jezikom koji razumeju tako što im prenosi kvalitetna znanja neophodna da bi se suočila sa potrebama sveta u kome žive.\nPREDNOSTI FUTURE READY ŠKOLE\nKoncept Future Ready School podrazumeva školu koja decu priprema za budućnost tako što im pruža neophodna znanja i načine kako da ih primene u savremenom svetu.\nPored temeljnog znanja, učenici Future Ready škole ovladavaju korišćenjem informacionih tehnologija koje im omogućavaju nesmetan pristup informacijama i njihovom organizovanju radi postizanja profesionalnog uspeha u budućnosti.\nFLEKSIBILAN PROSTOR ZA AUTENTIČAN DOŽIVLJAJ\nDa bi bilo efektno, obrazovanje treba da bude dinamičan proces koji podstiče učenike da sami postanu aktivni učesnici, umesto da budu pasivni primaoci znanja.\nZato i prostor u kom se edukacija odvija mora da oslikava tu dinamiku. Fleksibilne učionice podrazumevaju mogućnost da dete samo bira mesto na kom će sedeti i da ga po svojoj želji menja.\nOvakve učionice idealne su za formiranje manjih grupa za rad i projektnu nastavu.\nŠKOLE SA FLEKSIBILNIM RASPOREDOM SEDENJA\nUČENIČKE OCENE BOLJE ZA 75%\nUČENIČKA ANGAŽOVANOST VEĆA ZA 80%\nU fleksibilnim učionicama učenik doživljava školu kao blizak prostor u kom može da uči onako kako to radi i kod kuće, dok mu rad u malim grupama pomaže da razvije kooperativne sposobnosti i kreativno razmišljanje.\nZnate i sami da savremeni radni prostori sve više postaju open space prostorije u kojima je zaposlenima dozvoljeno da biraju mesto koje im odgovara i sa kog su najefikasniji.\nFUTURE READY U SAVREMENOJ I TEHNOLOŠKI OPREMLJENE UČIONICE\nAli, Future ready učionice opremljene su najsavremenijom tehnologijom koja omogućava da časovi budu interaktivni i zanimljivi.\nOvakva nastava obezbeđuje bolji protok informacija i momentalnu proveru naučenog, a nastavnici moraju stalno da se usavršavaju kako bi svojim učenicima pružili što kreativnije i efikasnije časove.\nUčenici Savremene svoje časove pohađaju u moderno opremljenim, fleksibilnim učionicama. Reč je o pametnim prostorijama dizajniranim za što bolji i efikasniji nastavni proces. Upoznajte:\nIntelligent Classroom je jedinstveni patent LINK groupa, osnivača Savremene osnovne škole i do sada je dao odlične rezultate.\nJedinstveni patent LINK groupa – Pametna učionica – predstavlja prostor za neometani razvitak vašeg deteta.\nU savremenoj učionici opremljenoj poput Google prostorija za edukaciju, uz upotrebu najnovije tehnologije, interneta i multimedijalnih sadržaja, vaše dete nalazi mesto gde je učenje zabavan i interaktivan proces. Drugim rečima, drago mesto na koje se dolazi sa osmehom i odakle se odlazi sa kvalitetnim i primenjivim znanjem. Tamo gde udoban prostor, napredna tehnologija i posvećeni predavači čine spoj za obrazovanje 21. veka.\nPametna učionica poboljšava glavne odlike koje su garancija uspešnog obrazovnog procesa:\nDokazano je da u prijatnom prostoru i uz upotrebu savremene tehnologije đaci lakše i sa razumevanjem usvajaju gradivo, koje su zatim sposobni da primenjuju u svakodnevnom životu.\nNeka od sredstava napredne tehnologije u Savremenoj koja su na raspolaganju vašoj deci i koja obrazovni proces podižu na viši nivo su:\nSAVREMENA – ŠKOLA KOJA PRIPREMA DECU ZA BUDUĆNOST\nInformatička pismenost neophodna je za uspeh u svetu 21. veka, ali donosi i više od toga, jer čini proces učenja zabavnim i efikasnim.\nZato dozvolite svom detetu da od malih nogu tehnologiju upotrebljava na konstruktivan i edukativan način.


SKUPA PRAVDA Trošak akcionog plana za poglavlje 24 veći od 27 miliona evra\nŠefica Pregovaračkog tima za pregovore sa EU Tanja Miščević izjavila je danas da je cilj da Srbija ubrzo preda pregovaračku poziciju za poglavlje 24, koje se tiče pravde, slobode i bezbednosti.\nMiščević je na sastanku Radne grupe za poglavlje 24 u okviru Nacionalnog konventa o EU rekla da je Srbija pre dve nedelje obaveštena da je EU prihvatila Akcioni plan za Poglavlje 24 i pozvala Srbiju da predstavi svoju pregovaračku poziciju.\nPrema njenim rečima, bez naše pregovaračke pozicije EU ne može da predstavi zajedničku pregovaračku poziciju.\nOna je istakla da je konačni cilj da do kraja holandskog predsedavanja, odnosno do kraja juna, poglavlje 23 i poglavlje 5 budu otvorena za pregovaranje.\n- To nije nerealno, to je kranje realno - rekla je Miščevićeva.\nNa sastanku je rečeno i da je trenutni trošak akcionog plana za poglavlje 24 više od 27 miliona evra, a taj iznos će se značajno povećati.\nStefanović: U Poglavlju 24 ispunili smo 51 odsto predviđenih kriterijuma\nMiščević: Članice mogu dati zeleno svetlo za pet poglavlja\nMiščević: Ovo nije "još jedna strategija EU", jer konačno imamo GODINU za pristupanje\nMiščević: Civilne misije EU deo pregovaračkog poglavlja 31\n"SLIKE MRTVE DECE STALNO SU MI PRED OČIMA" Iz Bosne je otišla u pakao Sirije, udala se za džihadistu i TRUDNA USPELA DA POBEGNE\nVLADA USVOJILA BUDŽET Mali: Bolji životni standard 2019. godine\nNESREĆA KOD ČAČKA Muškarac (72) upao u ŠAHT i poginuo na licu mesta\n"SLAVE SRBI UMESTO NAS" Kosovska opozicija traži ostavke Tačija, Pacolija i Haradinaja zbog DEBAKLA U DUBAIJU\nAleksandar Mitrović otvoreno o ljubavi prema Partizanu, ali i prijateljstvu sa zvezdašima /VIDEO/\nDRUŽENJE SA HEROJEM Zvezdaši, čeka vas Pavkov\nSKANDAL U ATLETICI Evropski prvak kažnjen zbog dopinga


MALI VOŽD I VELIKI ŽEP — Bosnjaci.Net\nMALI VOŽD I VELIKI ŽEP\nObjavljeno: 21. August 2017. 18:08:20\nRačunica zvaničnog Beograda je jasna. Ukoliko Srbija bude morala da se odrekne Kosova – što je neminovnost, EU će na insistiranje Srbije, morati da pristane na mirni raspad Bosne i Hercegovine, kako bi izbjegla veće potrese i nestabilnosti na Zapadnom Balkanu. Zauzvrat Srbija će odmah pristupiti NATO-u i odreći se svih veza sa Rusijom. Ovakva kalkulacija zvaničnog Beograda se bazira na premisi da je Srbija ključni cilj širenja NATO-a na Zapadni Balkan kako bi se anulirao ruski uticaj u ovom dijelu Evrope. To je stvarni razlog zbog čega Srbija teži ka EU, sve drugo je puka demagogija. Sa druge strane Srbija se ne odriče Rusije praveći na taj način balans, ukoliko EU želi Srbiju bez Kosova ili Republike Srpske, Srbija će prići ruskom vojnom i političkom savezu ODKB u kojem je trenutno u statusu promatrača.\nU julu 2016. godine, NATO je na istočne granice EU (Baltičke države) poslao simboličnih 4000 vojnika sa kompletnom pratećom opremom, oklopnim vozilima, artiljerijom i avijacijom. Ovim potezom NATO je demonstrirao da je svih 28 zemalja članica voljno braniti i države koje nisu članice NATO-a, a imaju kandidatski status. Taj potez, iako simboličan, je poslalo snažnu poruku Moskvi da NATO neće dozvoliti dalju destabilizaciju ovog ili bilo kojeg drugog djela Evrope, što se u svakom slučaju odnosi i na Zapadni Balkan. Šta više, ulaskom Crne Gore u NATO i pored pokušaja destabilizacije iz Rusije, Sjedinjene Američke Države i NATO saveznici su pokazali da su i pored brojnih neslaganja, ipak saglasni da na Zapadnom Balkanu i drugdje u Evropi može biti samo jedna sfera političkog i ekonomskog uticaja. I pored ovako jasno iznesenog stava SAD-a i zemalja članica EU koje su ujedno i vodeće članice NATO-a, gdje slobodno možemo ubrojiti i Veliku Britaniju, zvanični Beograd i dalje kalkulira kada je u pitanju ulazak Srbije u NATO. Razlog je jednostavan, bez jake podrške Rusije, Srbija ne može da računa na vraćanje Kosova u svoj ustavno-pravni okvir. Međutim, vrlo obazrive izjave predsjednika R. Srbije A. Vučića koje su date u zadnje vrijeme govore u prilog činjenici da se u Beogradu polako formulira stav da je priča sa Kosovom završena. Naravno, Srbija sasvim sigurno neće priznati Kosovo kao nezavisnu državu u dogledno vrijeme, ali politički zaokret Srbije u vezi mekšeg pristupa Kosovskom pitanju će u osnovi biti baziran na priznavanju realnosti, što će iz te perspektive otvoriti vrata za put ka samostalnosti BiH entitetu Republika Srpska po istom osnovu.\nVraćanjem objekta Veliki Žep pod jurisdikciju države BiH, na simboličan način se završava i priča o agresiji na Republiku BiH. Naime, u ratnoj vještini se smatra da je osvajanje komandnog mjesta – generalske osmatračnice po pravilima ratovanja poraz neprijatelja kojem je onemogućeno da dalje komanduje i održava vezu sa svojim jedinicama sa tog mjesta. U tom kontekstu treba istaći da je objekat Veliki Žep sa ukupno 5000 m2 sa tri povezana podzemna objekta za boravak najmanje 500 ljudi i najsofisticiranijom telefonskom centralom u ovom djelu Evrope u nekadašnjim planovima JNA u slučaju rata trebao je da bude komandno mjesto Teritorijalne Odbrane SR BiH. Međutim, u agresiji na RBiH tu je bio smješten Glavni štab tzv. VRS odnosno operativne grupe Vojske Jugoslavije u BiH.\nMekši pristup ovom pitanju, odnosno rafiniran tzv. Vučićev diplomatski pristup ogleda se u varijanti B za Srbiju koja bi se bazirala na 12% teritorije Kosova koja bi prešla u tzv. Savez srpskih opština na Sjeveru Kosova, dok bi istovremeno entitet Republika Srpska (49 % teritorije BiH) zadržao svoj sadašnji status široke autonomije. Time Srbija bez, separacija, pripajanja, velikih političkih potresa i sukoba na Zapadnom Balkanu dobija dodatnih 61% teritorije na kojem ima ogroman politički, vojni i ekonomski uticaj što je u osnovi nešto modificirano ostvarivanje ideje Velike Srbije. Zato je Srbiji neophodan Milorad Dodik koji stalnom destabiliziranjem Bosne i Hercegovine daje priliku Srbiji da svoj veliki politički uticaj trenira na smirivanju stanja i stabilizaciji prilika u BiH glumeći velikog mirotvorca koji je zabrinut za stabilnost kompletnog regiona. Istovremeno, kroz medije se konstantno nameće priča o terorističkoj prijetnji koja je ekskluzivno vezana za BiH i povratnike sa ratišta u Siriji iz većinske bošnjačko-muslimanske zajednice iako je statistički gledano više lica iz Srbije boravilo i na teritoriji Libije i na teritoriji Sirije tokom tamošnjih sukoba i to na raznim stranama. No, bez obzira na to, terorizam se usko povezuje sa Bošnjacima kako bi se na toj „etitketi“ razbila ideja o svojevrsnom post-dejtonskom dovršavanju države Bosne i Hercegovine na građanskom odnosno evropskom principu. Građanska država Bosna i Hercegovina znači kraj dominacije Srbije u regionu, jer svaka reforma Ustava BiH vodi ka neminovnom gašenju oba entiteta, što znači i gašenje široke autonomije koju danas ima entitet RS. Dakle, svaka normalizacija države BiH, a posebno njen ulazak u NATO, Srbiji remeti njenu kompletnu nacionalnu strategiju. Zbog toga se zadnjih dana u BiH i dešava priča o malom voždu i Velikom Žepu u kojoj Dodik pokušava da fingirajući državu u državi sprovede još jedan nelegalni referendum o ulasku BiH u NATO.\nKo će kome razbiti jaja: Vučić i Dodik (Foto: Tanjug)\nOdluka Ustavnog Suda BiH u vezi državne imovine u ovom konkretnom slučaju, vojne imovine koja se nalazi na teritoriji entiteta RS (objekat Veliki Žep kod Han Pijeska) prvi je znak normalizacije države BiH i njenog odnosa prema vlastitoj imovini i teritoriji. Zato su i burne reakcije iz entiteta RS, jer se time na najdirektniji način ugrožava srpska nacionalna strategija u kojoj entitet RS zajedno sa Kosovom zauzima ključno mjesto. Vraćanjem objekta Veliki Žep pod jurisdikciju države BiH, na simboličan način se završava i priča o agresiji na Republiku BiH. Naime, u ratnoj vještini se smatra da je osvajanje komandnog mjesta – generalske osmatračnice po pravilima ratovanja poraz neprijatelja kojem je onemogućeno da dalje komanduje i održava vezu sa svojim jedinicama sa tog mjesta. U tom kontekstu treba istaći da je objekat Veliki Žep sa ukupno 5000 m2 sa tri povezana podzemna objekta za boravak najmanje 500 ljudi i najsofisticiranijom telefonskom centralom u ovom djelu Evrope u nekadašnjim planovima JNA u slučaju rata trebao je da bude komandno mjesto Teritorijalne Odbrane SR BiH. Međutim, u agresiji na RBiH tu je bio smješten Glavni štab tzv. VRS odnosno operativne grupe Vojske Jugoslavije u BiH.\nDa li će se ova simbolična poruka Ustavnog Suda BiH o prošlosti i budućnosti ove zemlje shvatiti na pravi način u entitetu RS i Srbiji ostaje da se vidi. Ono što je sigurno, Srbija svoju vanjsku politiku više neće moći graditi na štetu svojih susjeda i da će se politici mira i stabilnosti Zapadnog Balkana, a protiv mijenjanja granica silom, morati strogo povesti računa i u Beogradu i u Moskvi. U protivnom može se desiti da NATO spremi simboličnih, ali do zuba naoružanih 4000 vojnika u BiH kao zemlju kandidata za članstvo iza kojih stoji sva sila 18. američkog zračno-desantnog korpusa.


Nova industrijska zona u regionu | Regionalne\nVest: Nova industrijska zona u regionu\nNova industrijska zona u regionu\nNova industrijska zona opštine Mionica postaje mamac za investitore. U opštini Mionica se vode učestali razgovori sa predstavnicima domaćih i inostranih kompanija koje su izrazile spremnost da investiraju novac u Mionicu i otvore nova radna mesta.\nNa adresu lokalne samouprave u Mionici stigla su četiri pisma o namerama firmi da ulože novac u izgradnju i razvoj pogona u Novoj industrijskoj zoni. Potencijalni investitori u mioničku zonu navode da ih privlači poslovni ambijent, profesionalne usluge za početak poslovanja, komunalna i energetska infrastruktura, obrazovani i vredni ljudi i visoka lokalna kultura.\nOzbiljna i planska ulaganja države u infrastrukturu su omogućila da projekti lokalnih samouprava kao što je Nova industrijska zona u Mionici dobiju na težini. Višegodišnji ciklus ulaganja u planove i projektovanja je pri kraju, i siguran sam da ćemo do kraja godine imati konkretne radove na terenu, a da će pogoni u Novoj zoni postati ekonomski motor naše opštine. – istakao je predsednik opštine Mionica Boban Janković.\nNeposredna blizina pruge Beograd - Bar, i nova perspektiva koju će privrednicima pružiti brza saobraćajnica Nepričava – Valjevo koja Mionicu povezuje sa auto-putem Miloš Veliki, važan su dodatni razlog za interesovanje za novu industrijsku zonu.


Agresija NATO poslednji veliki, nekažnjeni zločin u 20. veku - Centar za evroatlantske studije - CEAS\nAgresija NATO poslednji veliki, nekažnjeni zločin u 20. veku\nBEOGRAD, 24. marta (Tanjug) - Ministar odbrane i izaslanik predsednika, Aleksandar Vulin je položio danas venac na spomen-obeležje ispred KBC „Dragiša Mišović“, u znak sećanja na pogibiju gardista i pacijenata u toj bolnici tokom NATO agresije 1999. godine.\nVenac je, u ime pripadnika Vojske Srbije položio je načelnik Generalštaba VS general Milan Mojsilović.\nNa današnji dan, pre 21 godinu, započela je NATO agresija na SR Jugoslaviju.\nVulin je istakao da NATO agresija bila poslednji veliki i, nažalost, nekažnjeni zločin u 20. veku, saopštilo je Ministarstvo odbrane.\n„Ubijeno je 2.500 vojnika, policajaca, civila i dece. Za njih, niko nikada nije odgovarao, nije rekao izvini, niko nikada nije žalio naše ubijene vojnike, policajce. Ponekad su rekli da im je žao civila, ali za ubijene vojnike i policajce niko još nikada nije rekao da im je teško i da je to veliki zločin“, rekao je Vulin.\nMinistar je rekao i da niko nema pravo da ubije dete, baš kao što niko nema pravo da ubije ni vojnika, ni policajca u slobodnoj suverenoj zemlji.\n„Nećemo prestati da pamtimo, da podsećamo, nećemo prestati da pitamo zašto je napadnuta SR Jugoslavija, zašto bez odluke SB UN, zašto bez bilo kakvog uporišta u međunarodnom pravu“, rekao je Vulin.\nPrema njegovim rečima, pre 21 jednu godinu, pokušali su da ubiju Srbiju, a uspeli su da ubiju međunarodno pravo.\n„Naša zemlja se i dalje bori da povrati svoje pravo na prostoru Kosova i Metohije, bori se za svoje pravo da zna ko je naredio ovo strašno bombardovanje i zašto još niko nije odgovoran ni kriv za sve zločine, sva razaranja, smrt i uništenje“, rekao je Vulin.\nDodao je da smo i danas, kao i pre 21 godinu, suočeni sa pretnjom fizičkog nestanka i da i danas, kao i tada, moramo da budemo složni, jedinstveni, da se uzdamo samo u sebe i da, kako kaže, znamo da smo mi jedni drugima najbolji prijatelj, najveća brana pred nesrećom i jedina garancija opstanka.\n„Pre 21 godinu, narod, vojska i država bili su jedno i zato smo preživeli. I danas, 21 godinu kasnije, suočeni sa virusom korona, moramo da budemo jedno, jer ćemo samo tako preživeti, da bi imao ko da se seća, da bi imao ko da traži pravdu, da bi imao ko da se bori, moramo preživeti. Srbi, kao i pre 21 godinu, budite uz svoju zemlju, uz svoju državu, samo tako ćemo preteći i samo tako ćemo ostaviti ovu zemlju i onima koji dolaze posle nas“, rekao je Vulin.\nOdluka o bombardovanju, koje je trajalo 78 dana, doneta je bez odobrenja Saveta bezbednosti Ujedinjenih nacija.\nU saopštenju Ministarstva odbrane se podseća da je u raketnom napadu pogođen i KBC „Dragiša Mišović“, a poginulo je sedam pripadnika Garde i tri pacijenta.\nNATO agresija 19 zemalja članica zapadne vojne alijanse, počela je uveče, 24. marta 1999. godine. U njoj je stradalo 3.500, a ranjeno i povređeno više od 12.500 ljudi.\nZa 78 dana ubijeno je 2.500 civila, među njima 89 mališana i 1.031 pripadnik Vojske i policije. Teže i lakše je ranjeno oko 6.000 civila, od toga 2.700 dece, kao i 5.173 vojnika i policajaca, a 25 osoba se i danas vode kao nestali, dodaje se u saopštenju.\nU bombardovanju su teško oštećeni privredni objekti, škole, zdravstvene ustanove, infrastruktura, medijske kuće i spomenici kulture.\nDan sećanja na stradale u NATO agresiji obeležava se danas u komandama, jedinicama i ustanovama Vojske Srbije, a pripadnici Ministarstva odbrane i VS polaganjem venaca uključiće se u obeležavanje Dana sećanja i na lokalnom nivou, dodaje se u saopštenju.\nIanče, KBC "Dragiša Mišović" pogođen je u napadu 20. maja 1999. godine, u 00.50 sati, a uništena je zgrada neurologije i oštećene zgrade Dečje i Ginekološko-akušerske klinike i prostorije pravne službe bolnice i računovodstvo.


Centar za stručno usavršavanje u Šapcu obeležio šest godina postojanja i rada – Podrinske\nCentar za stručno usavršavanje u Šapcu obeležio šest godina postojanja i rada\nU godini kada se obeležava 160 godina od rođenja velikog naučnika Nikole Tesle, u Teslinoj ulici, Centar za stručno usavršavanje obeležio je u sredu šest godina postojanja i rada. Program svečane akademije obuhvatio je pesničke i muzičke segmente tesno povezane sa Teslinim likom i delom i „Psihološki portret Nikole Tesle“ iz vizure akademika Vladete Jerotića, za čiji prikaz su bili zaduženi glumci Dušan Simić i Marko Ribić. Direktorka Centra Tatjana Marković Topalović prezentovala je Plan rada ove ustanove u narednom periodu, a predstavljen je i instrument teremin- Peter Pringle. Obeležavanju godišnjice prisustvovao je predsednik Skupštine grada Šapca Nemanja Pajić sa saradnicima, kao i predstavnici kulturno- obrazovnih ustanova u gradu.\n-Drago mi je što se ovaj značajan jubilej poklopio sa 160 godina od rođenja našeg velikog naučnika Nikole Tesle. Centar za stručno usavršavanje je svetionik znanja za sve ljude koji su inovativni, spremni da uče i šire svoje znanje. Mislim da je mladima potrebna ustanova ovakvog tipa u kojoj će se okupiti sa uverenjem da je znanje istinski uspeh i da samo sa znanjem možemo da idemo napred. Grad će i u narednom periodu nastaviti da podržava sve aktivnosti Centra, sa željom da svoj uspešan rad nastave i ubuduće- naveo je Pajić.\nDirektorka Centra je podsetila da je 7. decembra pre 200 godina prvi put izmerena brzina svetlosti, a da se Nikola Tesla bavio svetlošću, što izuzetna izložba učenika Škole primenjenih umetnosti „Luča“ pokazuje.\n-Pokušali smo da deo te izložbe učinimo našom akademijom koja se sastoji iz dva dela. U obaveznom delu uvešćemo praksu da svake godine direktor prezentuje izveštaj o aktivnostima u prethodnoj godini, a u drugom umetničkom delu ćemo se baviti Teslom kroz psihološki portret i izvanredan tekst Vladete Jerotića i čućemo interpretaciju nekih pesama koje je Tesla u ime Jovana Jovanovića Zmaja preveo u Americi. U godini kada se obeležava 160 godina od rođenja Nikole Tesle, Centar za stučno usavršavanje u Šapcu treba da bude prostor koji promoviše naše, a svetske naučnike. Danas je dan u Teslinoj godini, u Teslinoj ulici- istakla je Marković Topalović.\nCSU Šabac je regionalna ustanova koja pokriva tri okruga, a kroz stručno usavršavanje nastavnika i drugih profesionalaca i stvaranje uslova za kvalitetnije usavršavanje mladih značajno doprinosi razvoju lokalne zajednice.


Filip: Francuska planira uvođenje strožih zakona o protestima\n"Francuska planira da uvede zakon kojim se pojačavaju sankcije za neprijavljene proteste, kao odgovor na nasilne demonstracije 'žutih prsluka'", izjavio je sinoć francuski premijer Eduar Filip.\nLider italijanskog pokreta Pet zvezdica i zamenik italijanskog premijera, Luiđi di Majo, danas je pružio podršku francuskom pokretu "Žuti prsluci".\nU Francuskoj se nastavljaju masovni protesti "Žutih prsluka". U jučerašnjim demonstracijama učestvovalo je oko 50.000 ljudi, koji su zahtevali da se ne povećavaju porezi na benzin i izrazili...\nSukob demonstranata i policije u Parizu, gori restoran na Seni, policajac ranjen (VIDEO)\nProtesti "žutih prsluka" počeli su danas mirno u Parizu, ali se to promenilo kada su demonstranti gađali predmetima policiju, koja je postavila barikade na mostovima preko Sene, i zapalili kante...\nOdržan peti protest "Jedan od pet miliona" u Beogradu (VIDEO)\nU Beogradu je večeras održan još jedan, peti protest "Jedan od pet miliona", a počeo je minutom ćutanja za preminulog legendarnog fudbalera Dragoslava Šekularca i glumce Marka Nikolića i Ivu...\nMakron se založio za reforme, sutra novi protesti\nPredsednik Francuske Emanuel Makron založio se danas za reforme u zemlji u trentuku kada pripadnici "žutih prsluka" planiraju nove demonstracije ovog vikenda.\nGradonačelnik Banjaluke Igor Radojičić objavio je na Tviteru da koncert Harisa Džinovića ne može biti održan, te da je za to kriva grupa "Pravda za Davida".\nMedojević traži da Vučić zaštiti Srbe u CG, a ide na proteste...\nJedan od lidera Demokratskog fronta (DF) i predsednik Pokreta za promjene u Crnoj Gori Nebojša Medojević učestvovao je u subotu na protestu u Beogradu.\nVučić o večerašnjem susretu s demonstrantima u centru Beograda\nPredsednik Srbije Aleksandar Vučić rekao je večeras da su protesti koji se održavaju u Beogradu politički, ali je, ističe, važno da su demokratski i mirni.\nJuriš na Makrona: Demonstranti pokušali da uđu u rezidenciju predsednika\nViše desetina učesnika protesta "žuti prsluci" neuspešno je pokušalo danas i u četvrtak da se približi letnjoj rezidenciji francuskog predsednika na Azurnoj obali.


Više od 100 miliona dinara za podršku u borbi protiv Korona virusa - Nira Press\nPočetna » Više od 100 miliona dinara za podršku u borbi protiv Korona virusa\nIsporuka respiratora Klinici za pulmologiju KC Srbije\nPored navedenih donacija, tokom ove nedelje članice Srpskog filantropskog foruma, donirale su zdravstvenom sistemu Srbije sredstva za nabavku neophodne medicinske opreme. Za nabavku respiratora Elixir fondacija obezbedila je 30 miliona dinara, a AIK banka 28 miliona. Telekom Srbija donirala je 20 miliona dinara zdravstvu za pomoć u suzbijanju epidemije korona virusa. MK Grupa donirala je 6 miliona dinara Institutu za virusologiju, vakcine i serume „Torlak“, kao i prehrambene proizvode u vrednosti oko 4 miliona dinara, a pored toga ustupila je svoj hotel u Novom Sadu Institutu za javno zdravlje Srbije „Dr Milan Jovanović Batut“. Hemofarm fondacija donirala je lokalnoj zajednici 3 miliona dinara, tako što je gradu Vršcu uplatila novac za nabavku hrane, dezinfekcionih sredstava i paketa za stare. Fondacija Ana i Vlade Divac prikupila je milion dinara za higijenske pakete za korisnike Crkvene narodne kuhinje u Francuskoj ulici, a nedostaje još 1,6 miliona dinara za redovno mesečno snabdevanje ovim paketima preko 2.600 dece i odraslih korisnika kuhinje. Kao društveno odgovorna kompanija, Nelt je donirao 240.000 evra Republičkom fondu zdravstvenog osiguranja za nabavku 10 respiratora.\nFond B92 i Srpski filantropski forum, kao i Koalicija za dobročinstvo otvoreni su da posreduju u svakoj ovoj aktivnosti. Možete nas kontaktirati preko office@filantropskiforum.com i fond@fondb92.org


Sony KD-43XH8096 SMART 4K Ultra HD televizor cena, cene Srbija, prodaja Beograd Novi Sad Niš\nSony KD-43XH8096 SMART 4K Ultra HD televizor cene\nTrenutno nemamo slike za Sony KD-43XH8096 SMART\nEPonuda nije internet prodavnica već Vam omogućava da brzo i lako nađete Sony KD-43XH8096 SMART 4K Ultra HD televizor po najjeftinijoj ceni. Naš cilj je da kupci budu što bolje informisani o ponudi Sony 4K Ultra HD televizor KD-43XH8096 SMART na tržištu Srbije. Vrlo lako nalazite željeni proizvod za kategoriju 4K Ultra HD TV cene, ne morate da lutate od sajta do sajta za Sony 4K Ultra HD TV, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Sony KD-43XH8096 SMART 4K Ultra HD televizor sa PRODAVCEM. EPonuda ne može da garantuje potpunu tačnost specifikacije i slika za Sony KD-43XH8096 SMART 4K Ultra HD televizor. Pre kupovine, podatke za Sony 4K Ultra HD televizor KD-43XH8096 SMART proverite na sajtu PROIZVOĐAČA.


Reakcije uoči presude u Hagu prvom predsjedniku RS: Presuda Karažiću nije presuda RS - Suđenje Karadžiću\nReakcije uoči presude u Hagu prvom predsjedniku RS: Presuda Karažiću nije presuda RS\nM. Lingo - Demirović, agencije 20.03.2016 19:28\nPALE, BANJALUKA - Kakva god da bude presuda Radovanu Karadžiću, to nije presuda Republici Srpskoj, rekao je Milorad Dodik, predsjednik RS danas u Palama.\nOn je kazao da se nada da će Međunarodni sud pravde u Hagu pokazati pravičnost i da će osloboditi Karadžića, prvog predsjednika RS.\nDodik je rekao da mu nadu daje činjenica da su oslobođeni u drugostepenom procesu neki poput Nasera Orića i Ante Gotovine, koji su imali komandnu odgovornost, a koji su činili i dozvolili zločine.\n"Ako se Naseru Oriću sudi u BiH i ako je Ante Gotovina oslobođen, zašto ne bi bio i Karadžić", rekao je Dodik dodajući da ne vjeruje da je Karadžić imao fer i korektno suđenje u Hagu.\nDodik je podsjetio da je instalisanje Haškog tribunala odluka Savjeta bezbjednosti UN-a i da legitimitet sa tog stanovišta nije sporan, ali da je sporno sve ono što je rađeno sa stanovišta primjene selektivne pravde.\n"Smatramo da je na tom planu dokaz i sam Karadžić i mnogi drugi", kazao je Dodik.\nKonstatovao je da su Srbi dovedeni u poziciju nepovjerenja i prema institucijama u BiH i međunarodnim institucijama.\n"RS nikada nije branila ljude koji su direktno vršili zločin", rekao je Dodik i dodao da je nedopustivo da se 20 godina održava stereotip o pretpostavljenoj krivici.\nDodik je kazao da svi imaju očekivanja kada je riječ o presudi u Hagu, ali da to nije konačna, nego prvostepena presuda i da se mora uložiti više napora da se dođe do pravde.\n"Nemoguće je da se samo na srpskoj strani sudi političkim liderima i političarima, a da nije bilo zločinačkih poduhvata ljudi oko Alije Izetbegovića, koji je pokrenuo rat i na sjednici Skupštine kojoj sam i ja prisustvovao rekao da će žrtvovati mir za BH", istakao je Dodik.\nKako se bliži datum presude, 24. mart, tako su sve glasnija i reagovanja iz RS i šire.\nU porodici Karadžić navode da je proces, koji je trajao sedam i po godina, raskrinkao svaku mogućnost u pravično suđenje u Hagu i da je pritisak koji Sudsko vijeće ima od Tužilaštva ogroman i prisutan na svakom suđenju. "Niko od porodice Karadžić neće prisustvovati izricanju presude. Odluku ćemo dočekati kod kuće. Tako smo svi zajedno odlučili, jer i da odemo u Hag, ne bismo mogli da budemo uz Radovana", kaže Sonja Karadžić-Jovičević, Karadžićeva kćerka.\nAko presuda Haškog tribunala Karadžiću bude pravna, ona će biti dobra, a ako bude politička, onda se može očekivati svašta, izjavio je Goran Petronijević, Karadžićev pravni savjetnik.\n"Nijedna tačka optužnice nije dokazana van razumne sumnje. To je sigurno", rekao je Petronijević.\nPetar Đokić, lider SP-a, kazao je da, bez obzira na to kakvu odluku donese Tribunal, građani RS razumiju da je to bio politički proces, te naglasio da FBiH priželjkuje da i Ratko Mladić i Vojislav Šešelj budu drakonski kažnjeni za djela koja nisu počinili.\nI u PDP-u očekuju, na osnovu euforije koja je stvorena, da će bošnjačke političke elite i pojedinci pokušati iskoristiti presudu za obračun sa RS.\nMladen Bosić, lider SDS-a, kaže da mnogi u BiH priželjkuju da na osnovu presude otvore nove procese međunacionalnih tenzija u BiH.\nPredstavnici Boračke organizacije RS ističu da presudom neće biti završena pravna bitka.\nAleksandar Vulin, ministar za rad, zapošljavanje, boračka i socijalna pitanja Srbije, kaže da niko ne zna kakva će presuda biti izrečena, ali i da nema sumnje da će biti drakonska i da neće biti pravna i pravična.\n"To je primer u šta se Haški tribunal pretvorio od onoga što je trebalo da bude. Formirale su ga UN da nas pomire i da kazne zločine, a Hag završava svoju neslavnu istoriju tako što nije kaznio zločine, što nas je dublje posvađao i nije zalečio ni jednu jedinu ranu", rekao je Vulin.\nMišljenja stižu i od pravnih eksperata, a Vitomir Popović smatra da bi presuda čak mogla da bude oslobađajuća, ako bi bila donesena po pravu.


NIŠTA OD SLOBODE: Pravosnažno odbijena molba Vukotića za uslovni otpust | Ekspres.net\nViši sud u Beogradu pravosnažno je odbio molbu za uslovni otpust Jovana Vukotića sa izdržavanja kazne od 15 meseci zatvoza u Srbiji na koju je osuđen zbog korišćenja lažnog pasoša. Crna Gora inače traži izručenje Vukotića iz Srbije jer veruje da kao visoko pozicionirani pripadnik “škaljarskog klana” učestvovao u tri pokušaja ubistva u Kotoru, ali odluka o molbi za izručenje još nije doneta.\nPovezane vesti – UHAPŠEN SA 60 LIRA U KUPAĆIM GAĆAMA: A đe se kupa vođa “škaljaraca”?!\nŽalba je odbijena kao neosnovana, jer kako ukazuje Viši sud, prvostepeni sud u ovoj pravnoj stvari potpuno i pravilno utvrdio sve činjenice koje su od značaja za donošenje odluke o uslovnom otpustu. Vukotić inače ima i sprsko i crnogorsko državljanstvo. On je nedavno saslušan je u Srbiji u povodom zamolnice crnogorskog ministarsrtva pravde, u vezi sa pokušajima ubistava Vojina Stupara i Miloša Radonjića u Kotoru 2016, kao i Tamare Zvicer.\nVukotić je u Beogradu u februaru ove godine pravosnažno osuđen na 15 meseci zatvora zbog korišćenja falsifikovanog makedonskog pasoša sa njegovom slikom, ali na ime Georgi Andonov, a ta kazna mu ističe u decembru i treba da je odsluži u Srbiji. U pritvoru u Beogradu je od septembra 2018. godine, a pritvor mu se uračunava u kaznu zatvora, što znači da će na slobodu izaći u decembru ove godine.\nTags IzručenjeJovan VukotićŠkaljarski klan\nSINOVI SE ČITULJOM OPROSTILI OD OCA: “Znamo šta nam je činiti” (FOTO) ZAVADI PA VLADAJ: Da li je Brano Mićunović “režirao” krađu kokaina u Valensiji? ŠKALJARAC ĆE U CRNU GORU nakon služenja kazne u Srbiji Crna gora uputila zahtev za izručenje kotoranina Jovana Vukotića


Autobuska stanica Srbobran | Autobuske Stanice\nYou are at:Home»Vojvodina»Autobuska stanica Srbobran\nAutobuska stanica u Srbobranu\nSmešten na obalama Velikog bačkog kanala, Srbobran je pravi miran, vojvođanski gradić. Srbobran se nalazi na raskrsnici vrlo važnih putnih pravaca, pa je grad odlično povezan sa mnogim drugim gradovima širom Srbije, ali i zemalja regiona.\nNekadašnji Sentomaš, Srbobran danas naseljava nešto više od 12 hiljada stanovnika. Nadomak grada se može videti jedna od retkih naftnih bušotina u Srbiji, a jedan od simbola grada svakako je most preko Velikog bačkog kanala.\nU gradu se nalazi i srpska pravoslavna crkva posvećena prazniku Svetog Bogojavljenja, a posebnu zanimljivost grada čini kapela Svetog Georgija, u kojoj je sahranjena velika ljubav našeg čuvenog pesnika Laze Kostića, Lenka Dunđerski. Ovu kapelu je podigao Lazar Dunđerski 1884. godine, a uz Lenku ovde počivaju i drugi članovi porodice Dunđerski.\nU neposrednoj blizini grada se nalazi veliki broj salaša namenjenih turistima, kao i brojna lovišta, jer je ovaj region Srbije nadaleko poznat i po lovnom turizmu.\nLokalni prevoz u Srbobranu\nOpština Srbobran je sačinjena od tri gradska naselja i to: Srbobrana, Turije i Nadalja. Glavna autobuska stanica Srbobran se nalazi u istoimenom naselju, a saobraćajno je odlično povezana i sa ostala dva naselja koja čine teritoriju opštine, tako da je prevoz od autobuske stanice do drugih delova grada i obrnuto odlično organizovan.\nUz to, sa glavne autobuske stanice Srbobran redovno saobraćaju i autobusi prema mnogim gradovima širom Srbije. Najveći broj polazaka je za Beograd i Novi Sad, a odmah zatim i za Bečej i Suboticu, ali i mnoge druge gradove u Srbiji.\nAdresa na kojoj se nalazi glavna autobuska stanica Srbobran glasi : ulica Vladike Nikolaja Velimirovića broj 2, 21 480 Srbobran.\nUkoliko su vam potrebne informacije ili obaveštenja o dolascima i polascima autobusa, možete ih dobiti na broj telefona 021 73 11 06 ili direktno na šalterima glavne autobuske stanice Srbobran u njihovo radno vreme.\nAutoprevoznici u Srbobranu\nIako su na glavnoj autobuskoj stanici Srbobran zastupljeni brojni autoprevoznici, svakako se po broju polazaka izdvaja beogradski autoprevoznik ” Lasta ” i somborski ” Severtrans “.\nTu su još i autoprevoznici : ” Lasta Srem “, ” Koop Best Komerc “, ” Farlang TC ” i drugi, uglavnom privatni autoprevoznici.\nadresa autobuska stanica srbobran autoprevoznici bečej beograd broj telefona glavna informacije kontakt mapa novi sad radno vreme subotica


EU pokrenula pravni postupak protiv Londona zbog kršenja sporazuma o Bregzitu – Okvir\nEU pokrenula pravni postupak protiv Londona zbog kršenja sporazuma o Bregzitu\nPredsednica Evropske komisije Ursula fon der Lajen objavila je danas da je EU pokrenula proceduru kršenja ugovora protiv britanske vlade zbog njenog spornog predloga zakona kojim se odustaje od dela sporazuma o Bregzitu.\nEvropljani su dali Velikoj Britaniji do kraja septembra, odnosno do juče, da povuku zakon.\nU dopisu Britaniji navodi se da britanska vlada ima mesec dana da odgovori.\nPredlog zakona koji su u utorak usvojili britanski poslanici i koji narednih nedelja još treba da razmotri gornji dom Lordova dovodi, u pitanje obaveze koje je Velika Britanija preuzela u sporazumu o Bregzitu, usaglašenog oko njenog izlaska iz Unije.\nBritanski premijer Boris Džonson kaže da je cilj budućeg zakona da se odbrani teritorijalni integritet Velike Britanije uz osiguranje kontinuiteta razmene izmedju Velike Britanije i provincije Severne Irske.\nPad BDP Srbije od 3,5 odsto\nZabranjen ulazak Šarčeviću na Kosovo, Đurić: to je kršenje svih sporazuma\nSAD u novembru počinje vakcinaciju dece\nČeška ukida PDV na struju i gas za novembar i decembar\nSeverna Koreja lansirala u more neidentifikovani projektil\nU Srbiji još 7.327 novozaraženih osoba, 59 preminulo\nDačić: Iz Grčke uveravanja da neće priznati nezavisnost Kosova\nSindikat obrazovanja Srbije: Prosvetari će održati štrajk upozorenja 22. oktobra\nPriveden bivši šef Agencije za nacionalnu bezbednost Crne Gore Dejan Peruničić\nPrema poslednjim zvaničnim podacima u Srbiji je korona virus potvrđen kod još 7.327 oaoba od…\nU Rusiji otkrivena nova mutacija virusa korona AY.4.2\nU Rusiji su zabeleženi pojedinačni slučajevi nove mutacije virusa korona AY.4.2 koja predstavlja podvrstu „delta“…\nU Srbiji još 7.745 novozaraženih osoba, 58 preminulo\nPrema poslednjim zvaničnim podacima u Srbiji je korona virus potvrđen kod još 7.745 osoba od…\nPobeda fudbalske reperezentacije Hrvatske nad Kiprom\nDanas pretežno sunčano vreme, temperatura do 18 stepeni\nU Srbiji će danas, posle hladnog jutra mestimično sa slabim mrazem i maglom, biti pretežno…


Pre svega, pojašnjavamo da je lični podatak, odnosno podatak o ličnosti svaka informacija koja se odnosi na živo fizičko lice čiji je identitet određen ili odrediv. U postupku prikupljanja i korišćenja podataka o ličnosti, naša politika je transparentna kada je reč o razlozima i načinima obrade podataka o ličnosti.\nOdgovor na Vaše upite, prigovore ili zahteve putem elektronske prepiske (elektronska pošta) ili telefona Obrada se zasniva na legitimnom interesu i omogućava nam da pružimo odgovore na Vaše upite, prigovore ili zahteve.\n- Adresa i mesto stanovanja\nRegrutovanje kandidata za posao u Strauss Adriatic Obrada se zaniva na izvršenju ugovora zaključenog sa licem na koje se podaci odnose ili za preduzimanje radnji, na zahtev lica na koje se podaci odnose, pre zaključenja ugovora.\n- U okviru Strauss Grupe\n- Trećim licima\n- Za marketinške svrhe, isključivo ukoliko ste nam za to dali pristanak;\n- Za potrebe podrške: Možemo koristiti pružaoce usluga, agente ili druga angažovana lica kako bismo pružili podršku unutrašnjem poslovanju naših digitalnih medija i da bi nam pomogli u upravljanju njima ili različitim funkcijama, programima i promocijama koje su na njima dostupne. Svaka takva treća strana će u svako doba obezbediti iste nivoe bezbednosti za Vaše podatke o ličnosti kao Strauss Adriatic i gde je potrebno, obavezaće se sporazumom da Vaše lične podatke čuva poverljivo, sigurno i obrađuje ih samo po specifičnim uputstvima Strauss Adriatic;\n- Za zajedničke i ko-sponzorisane programe i promotivne svrhe: kada vodimo zajednički ili ko-sponzorisani program ili promociju na našim digitalnim medijima sa drugom kompanijom, organizacijom ili drugim renomiranim licima; i, u okviru ovog događaja, sakupljamo i obrađujemo lične podatke, iste možemo deliti sa našim partnerom ili sponzorom, a uz Vaš pristanak kada je neophodan. Ako Vaše lične podatke prikupljamo (ili delimo sa) privrednim društvom koje nije deo Strauss Adriatic, ali je jedan od učesnika promocije, mi ćemo Vas o tome obavestiti u trenutku prikupljanja Vaših ličnih podataka;\n- U parnične i bezbednosne svrhe: Vaše podatke o ličnosti takođe možemo otkriti ako to od nas bude zatraženo shodno zakonu, ili u našoj dobroj veri da je takva radnja razumno potrebna da bi se pridržavali zakonskih odredbi, da bi odgovorili pravni zahtev, ili zaštitili bezbednost ili prava Strauss Adriatic, njegovih klijenata ili javnosti;\n- U slučaju spajanja ili preuzimanja celokupnog ili dela Strauss Adriatic od strane druge kompanije, ili u slučaju da Strauss Adriatic proda ili na drugi način raspolaže u celosti ili delom poslova Strauss Adriatic, sticalac bi imao pristup informacijama kojima raspolaže to Strauss Adriatic privredno društvo, koji može uključivati lične podatke, u skladu sa važećim zakonom. Slično tome, podaci o ličnosti mogu biti preneti kao deo korporativne reorganizacije, postupka nesolventnosti ili drugih sličnih događaja, ako je to dozvoljeno, a vršiće se u skladu sa važećim zakonom.\nVaše podatke o ličnosti ćemo čuvati samo u periodu potrebnom za ostvarivanje gore navedenih svrha obrade, uz poštovanje važećih propisa. U slučaju da Društvo utvrdi da ima opravdan interes ili pravnu obavezu da dalje obrađuje Vaše podatke o ličnosti u druge svrhe, o tome ćete biti obavešteni na propisan način.\nPretraživanje web stranice 26 meseci sesija\nOdgovaranje na Vaša pitanja, zahteve ili prigovore 1 godina\nRegrutovanje kandidata za posao u Strauss Adriatic 3 godine\nPravo da se zahteva ograničenje obrade: imate pravo na ograničenje obrade u slučajevima kada: (I) smatrate da su podaci o ličnosti koji se obrađuju netačni, za period koji rukovaocu omogućava da proveri tačnost podataka o ličnosti; (II) je obrada nezakonita, ali ne želite da izbrišemo Vaše podatke o ličnosti, već da ograničimo korišćenje podataka; (III) rukovaocu Vaši podaci o ličnosti više nisu potrebni u gore navedene svrhe, ali zahtevate podatke radi zasnivanja, isticanja ili odbrane od pravnog zahteva, ili (IV) ste stavili prigovor na obradu u očekivanju provere da li je opravdan osnov rukovaoca pretežan nad osnovom lica na koje se podaci odnose;\nPravo na podnošenje prigovora Povereniku za informacije od javnog značaja i zaštitu podataka o ličnosti.\nPravo obraćanja nadležnom sudu.\nSvako pitanje u vezi sa ovim dokumentom možete da uputite licu odgovornom za pitanja zaštite podataka o ličnosti u Strauss Adriatic, Mariji Brković koju možete da kontaktirate preko sledećih kontakt podataka: marija.brkovic@strauss-group.rs.


Ponoš: Vučić isekao grane sudske i zakonodavne vlasti, vlada bezakonjem\nPotpredsednik Narodne stranke Zdravko Ponoš izjavio je da je predsednik Srbije Aleksandar Vučić "isekao" sve tri grane vlasti u Srbiji, koje postoje samo formalno, što znači da vlada "bezakonjem i da on o svemu odlučuje, pa je zato i odgovoran za sve".\nBetaJun 21, 2021\n“Kada se ogole ove grančice koje je Vučić isekao i sasušio biće svima jasnije ko je glavni krivac za sve”, rekao je na izbornoj skupštini Opštinskog odbora Narodne stranke Obrenovac Ponoš, koji je i poverenik Narodne stranke za Beograd.\nPonoš je naveo da su u Vladi Srbije ministri ljudi koje retko ko poznaje i za koje je malo ko čuo.\n“O njima se čuje samo kad se proslave nekom skandalozno izjavom kao sto je slučaj sa ministarkom pravde Majom Popović, koja ne zna da u Srbiji ne postoji smrtna kazna”, rekao je Ponoš.\nPonoš je dodao da u Srbiji ne funkcioniše ni pravosudje, i kao primer je naveo Zakon o parničnom postupku koji vlast planira da usvoji, a protežira ga upravo neupućena ministarka pravde.\nZa predsednika Opštinskog odobra Narodne stranke Obrenovac izabran je Igor Vasiljević.


Danas stižu zahlađenje i kiša - AgroSmart\nPrema prognozi Republičkog hidrometeorološkog zavoda Srbije u našoj zemlji se danas očekuje pretežno sunčano vreme sa temperaturom malo iznad proseka za ovo doba godine.\nU utorak uveče i noću na severu i zapadu, a u sredu 18. septembra i u ostalim krajevima, prognozira se naoblačenje i zahlađenje sa kišom, pljuskovima i grmljavinom uz pojačanje severozapadnog vetra.\nOd četvrtka 19. septembra doći će do postepenog razvedravanja, prvo na severu zemlje. U periodu od 20. do 25. septembra očekuje se pretežno sunčano vreme uz postepen porast temperature.\nU jutarnjim časovima će ponegde, od petka 20. do nedelje 22. septembra, biti uslova za pojavu slabih prizemnih mrazeva.\nPrema prognoziranim vrednostima SPI-1 u delovima istočne, severoistočne, centralne i jugoistočne Srbije preovladavaće jaka do ekstremna suša, u delovima zapadne i južne Srbije umerena suša, dok će u severnim krajevima zemlje biti normalni uslovi vlažnosti.


Privredni sud u Beogradu je u presudi naložio Dragićevoj fabrici da "prestane sa preduzimanjem radnji usmerenih na izradu sredstava navedenih u Pregledu vrste i količine sredstava za opremanje vojnika po projektu 'Modela opremanja vojnika za 21. vek za 2006. i 2007. godinu'".\nRepubličko javno pravobranilaštvo je kao argument navelo da je ugovore u ime Ministarstva odbrane, koje je u to vreme bilo na saveznom nivou, potpisalo neovlašćeno lice. Naime, u presudi se tvrdi da je Uprava za snabdevanje pet dana pre odluke ministra zaključila ugovore, te se izvlači zaključak da ministar nije dao ovlašćenje za potpisivanje spornog dokumenta.\nDragić je naveo da "nije znao da je u ime tužioca neovlašćeno lice potpisalo ugovor, jer je njemu predstavljeno da je ugovor potpisalo ovlašćeno lice". U prethodnom postupku Trgovinski sud u Beogradu je 2008. godine obavezao Ministarstvo odbrane na naknadu postupka tuženom.\nTadašnji ministar odbrane Prvoslav Davinić tvrdio je da se nabavka finansira iz vanbudžetskih sredstava, "prodajom viška vojne imovine koja nije bila potrebna", pa se zato pristupilo potpisivanju ugovora. Milovan Andrić, tada načelnik Odeljenja za ekonomsko-pravne poslove, naveo je da je ugovor naručio Generalštab Vojske SCG u skladu sa procedurom, jer mu je načelnik uprave za snabdevanje Mile Bogdanović dao ovlašćenje, što je ovaj i potvrdio.\nSuđenje akterima afere "pancir" je pokrenuto zbog sklapanja ugovora štetnog po državu vrednog 176 miliona evra između firme za proizvodnju vojne opreme "Mile Dragić" i Vojske SCG. Istraga o aferi "pancir" pokrenuta je krajem avgusta 2005. godine, posle optužbi tadašnjeg ministra finansija Mlađana Dinkića da firma za proizvodnju vojne opreme "Mile Dragić" i Vojska SCG sklapaju ugovor štetan po državu, vredan 300 miliona evra.


Ova stolica namerno ima preveliku kružnu formu kako bi kod vas asocirala uspomene iz detinjstva!\nSećate se, uostalom, perioda kada ste bili premaleni, a vaša omiljena fotelja nekako prevelika za vas. Nameštaj je tada izgledao ogromno, zar ne? I upravo tu uspomenu u nama želi da oživi dizajner Aleks Leuzinger koji stoji iza ove simpatične bele pahulje koja je tapacirana mekom belom tkaninom kako bi naglasila njen izgled poput oblaka.\nNazvana Clodette, ova fotelja u nama budi sećanja na detinjstvo, odnosno vreme u kome je sve oko nas izgledalo ogromno, kao što su previsoki stolovi, prevelike stolice, preniske sofe, itd. Ova sferna fotelja nametno ima preveliku formu kako bi nas podsetila na naše odrastanje i prilagođavanje svim onim stvarima koje smo koristili iz dana u dan.\nFotelja se sastoji od niza zasebnih delova koji su postavljeni zajedno da formiraju kružan, gotovo pufnasti oblik. Prednji deo kruga se uklanja od ovih segmenata kako bi se napravili sedište i nasloni za ruke, a cela fotelja je presvučena udobnom belom tkaninom kako bi dopunila oblik stolice i načinila da se bar na kratko osetite kao da lebdite na najlepšem belom oblaku.\nMekana pojava je dodatna aluzija na period kada ste bezbrižno zurili u nebo i posmatrali oblake koji su imali najneverovatnije forme.


Ilijaš: Uhapšen mladić zbog napada na policajca » IlijašNet\nPočetna/Dešavanja/Ilijaš/Ilijaš: Uhapšen mladić zbog napada na policajca *Arhiva\nIlijaš: Uhapšen mladić zbog napada na policajca *Arhiva\nPolicijski službenici Sedme PU MUP-a KS Ilijaš uhapsili su jednu osobu zbog sumnje da je napao službeno lice prilikom vršenja poslova sigurnosti.\nKako se navodi u izvještaju MUP-a KS, slobode je lišen D.Đ. rođen 1990. godine iz Ilijaša na osnovu akta Općinskog suda u Zenici od dana 2.3.2018. godine, zbog postojanja osnova sumnje da je počinio KD iz Člana 359 KZ FBiH (napad na službenu osobu u vršenju poslova sigurnosti) te na osnovu potrage Pete PU.\nTakođer, uhapšeni se sumnjiči da je počinio KD iz člana 289 KZ FBiH (Razbojništvo).\nUhapšeni je predat u nadležnost sudskoj policiji KS.\nProblemi sa grijanjem u fiskulturnim salama OŠ “Hašim SpahićR


Đorđević: Ne zaboraviti žrtve Holokausta - Društvo - Dnevni list Danas\nPočetna » Društvo » Đorđević: Ne zaboraviti žrtve Holokausta\nMinistar za rad, zapošljavanje, boračka i socijalna pitanja Zoran Đorđević je danas, u razgovoru sa zamenikom direktora Američkog muzeja Holokausta Robertom Vilijemsom i jednim od direktora u centru „Simon Vizental“ Mark Vajcmanom, istakao da se žrtve Holokausta, kao simbol najvećeg staradanja, ne smeju nikada zaboraviti.\n0Piše: FoNet 08. februara 2019. 12.54\nOn je informisao svoje sagovornike i u kojoj fazi se nalazi Nacrt Zakona o Ustanovi spomen žrtve Staro sajmište i naglasio značaj njegovog usvajanja, navodi se u saopštenju Ministarstva.\nĐorđević je ukazao da Vlada Srbije neće odstupati od jasnog pravca delovanja, koji podrazumeva miroljubivu politiku, politiku stabilnosti, ekonomskog razvitka i politiku kompromisa. Vilijems je naveo da će njegova institucija ponuditi podršku Srbiji pri izgradnji memorijalnog kompleksa Staro sajmište, značajnog za očuvanje sećanja na srpske, jevrejske i romske žrtve koje su svoje živote izgubile tokom Drugog svetskog rata.\nOn je pohvalio posvećenost srpske delegacije u Međunarodnoj alijansi za sećanje na Holokaust (IHRA), navod se u saopštenju.\nholokaust, Zoran ĐorđevićBeograd


Gay-Serbia.com | SAD će finansirati marginalizovane zajednice u Srbiji\nwww.sputniknews.com · Odabrao: JM · Dodato: 15. SEP 2021\nAmerička agencija za međunarodni razvoj (USAID) objavila je konkurs za programe za podršku marginalizovanih grupa u Srbiji. Sa dokumentom se upoznao portal „RT".\n„U okviru ovog rada, Američka agencija za međunarodni razvoj u Srbiji nastojaće da podrži niz inicijativa čiji je cilj promovisanje pravde i širenje mogućnosti određenih zajednica u Srbiji čija su prava ugrožena (mladi, žene, osobe sa invaliditetom, LGBT osobe, manjine)", navodi se u opisu programa.\nRadi se o osiguravanju zapošljavanja marginalizovanih grupa kroz razvoj njihove radne snage i poboljšanje izgleda za individualno preduzetništvo. Prema rečima predstavnika USAID-a, takve akcije će obezbediti „inkluzivan i održiv" razvoj Srbije.\nOsim toga, kako se navodi u dokumentu, predstavnici USAID-a trebalo bi da teže partnerstvu sa narodom, vladinim institucijama i organizacijama civilnog društva u zemlji.\nUkupan iznos finansiranja iznosiće 6 miliona dolara, dok je za pojedinačne inicijative planirano da se izdvoji od 500 hiljada do 2 miliona dolara „u zavisnosti od raspoloživosti sredstava".\nRanije je objavljeno da USAID planira da izdvoji do 13,5 miliona dolara za „borbu protiv korupcije i nekvalitetnih usluga državnih struktura" samoproglašenog Kosova.


Izvor: JužneVesti.com, 10.Jul.2019, 08:48\nNačin zapošljavanja članice Demokratske stranke Milene Kostadinović kod njenih kolega iz Opštinskog odbora Medijana izazvao je sumnju, a lider niških demokrata Miodrag Stanković ističe da postoje i drugačija mišljenja. Ističući da je pluralizam veličina ove organizacije, kaže da će se zajednički stav o ovom slučaju zauzeti na stranačkim organima.\nPomenuto zapošljavanje zatalasalo je niški DS, a sudeći po reakcijama javnosti, jasno je da postoje različita mišljenja >> Pročitaj celu vest na sajtu JužneVesti.com << - jedni podržavaju način dolaska do posla Kostadinovićeve u čemu ne vide ništa sporno, dok drugi oštro osuđuju.\nStanković podseća da je DS organizacija gde svako ima pravo na svoje mišljenje i svoj stav.\nNeko smatra da to nije u redu u ovom trenutku. Razgavaraćemo na stranačkim organima o tome, pa ćemo videti generalno neki stav o tome. Ukoliko postoji potreba da zauzumamo neki stav, zauzećemo stav - kaže Stanković.\nNaglašava da je stranka u Nišu jedinstvena i da svako ima pravo da reaguje na neki događaj ukoliko smatra da treba. On ponavlja svoje viđenje spornog zaposlenja i kaže da stranka sa tim nema nikakve veze.\nOno što je važno je da DS nema nikakve veze sa tim, a da li je Milena Kostadinović mogla svoju poziciju da zloupotrebi da sebe zaposli - to je nemoguća misija danas. Predstavnici vlasti ne smeju da se jave opoziciji na telefon, da razgovaraju sa njima ili popiju kafu, a kamoli nešto više - rekao je Stanković.\nNa novinarska pitanja o zaposlenju Kostadinovićeve i različitim stavovima povodom tog događaja unutar niškog DS, već dve nedelje ne odgovaraju iz centrale ove opozicione stranke.\nPodsetimo, Kostadinovićeva je, kako su rekli u stranci, bila članica Glavnog odbora DS i sekretar Odbornike grupe u lokalnom parlamentu.\nZaposlila se u Mediani od 1. juna, a ugovor je dobila na 3 meseca, na mesto samostalnog saradnika za plan i analizu.


Danas u Briselu šefovi država i vlada EU i zemalja Zapadnog Balkana – Vučić, Rama i Kovačevski usaglasili principe pre puta – BALKAN TV NOVI SAD\nHomePolitikaDanas u Briselu šefovi država i vlada EU i zemalja Zapadnog Balkana – Vučić, Rama i Kovačevski usaglasili principe pre puta\nDanas u Briselu šefovi država i vlada EU i zemalja Zapadnog Balkana – Vučić, Rama i Kovačevski usaglasili principe pre puta\n23/06/2022Redakcija BALKAN TVPolitika, Vesti, Za slajder0\nPredsednik Srbije Aleksandar Vučić stigao je jutros na Samit EU – Zapadni Balkan u Briselu.\nSastanak lidera EU i šest partnera sa ZB počinje, prema planu, u 9.30 sati u Evropskom savetu, a Srbiju će predstavljati predsednik Vučić.\nU zgradu Evropskog saveta stigli su prethodno i predsednik Francuske Emanuel Makron premijeri Albanije Ediji Rama, član Predsedništva BiH Šefik Džaferović, predsednica privremenih prištinskih institucija Vjosa Osmani…\nLideri zemalja Evropske unije sastaće se danas na dvodnevnom samitu u Briselu, kome će prethoditi sastanak šefova država i vlada EU i zemalja Zapadnog Balkana.\nSastanak lidera EU i šest partnera sa Zapadnog Balkna počinje u 9.30 sati u zgradi Evropskog saveta.\nIz EU su najavili da očekuju razmenu mišljenja sa zapadnobalkanskim partnerima o mogućnostima za jačanje procesa pristupanja odnosno ubrzanje integracija regiona u Uniju.\nU Nacrtu zaključaka, koje bi lideri EU trebalo da usvoje sutra o Zapadnom Balkanu, ponavlja se podrška „perspektivi EU članstva za zemlje regiona“, poziva na nastavak reformi kao i na rešavanje otvorenih bilateralnih pitanja, uključujući i normalizaciju odnosa Beograda i Prištine.\nZa sada, niti jedna konkretna odluka o novim koracima zemalja Zapadnog Balkana u procesu evrointegracije nije predviđena da bude usvojena na sutrašnjem samitu.\nPredsednik Vučić sinoć iz tehničkih razloga nije bio u mogućnosti da se uživo obrati\nPredsednik Srbije Aleksandar Vučić poručio je da će danas biti naporan dan u Briselu, i da će se boriti za Srbiju.\nPredsednik sinoć iz tehničkih razloga nije bio u mogućnosti da se uživo obrati na svom zvaničnom Instagram profilu, ali je najavio da će o gorućim temama, govoriti danas.\n„Izvinjavam se svima, verovali ili ne, prvi put mi ne radi ni telefon, ne funkcioniše ni mikrofon, tako da ću o gorućim temama za građane Srbije, govoriti sutra.\nČeka nas naporan dan, a jedino što obećavam ljudima u Srbiji je da ćemo se boriti za našu zemlju. Predaja nije opcija!“, poručio je Vučić na instagramu.\nNakon sastanka EU Zapadni Balkan, oko podneva, planirano je obraćanje predsednika Evropskog saveta, Šarla Mišela i predsednice Evropske komisije, Ursule fon der Lajen, a zatim i zajednička konferencija za medije predsednika Srbije, Aleksandra Vučića i premijera Albanije i Severne Makedonije, Edija Rame i Dimitra Kovačevskog.\nU popodnevnim satima, od 15 časova lideri EU 27 će početi svoj redovni junski samit čiji će prvi dan biti posvećen situaciji u Ukrajini, kandidaturama Ukrajine, Moldavije i Gruzije za članstvo u Uniji, i raspravi o predlogu francuskog predsednika Emanuela Makrona o formiranju Evropske političke zajednice koja bi, kako je zamišljeno, okupila zemlje evropskog kontinenta oko koordinacije po pitanjima od zajedničkog interesa kao što su spoljna politika, energetika, migracije i drugo.\nOčekuje se da tokom večere lideri EU u Briselu podrže predlog Evropske komisije da se Ukrajini i Moldaviji da status zemalja kandidata i da Gruzija dobije „zeleno svetlo“ za kandidaturu po ispunjavanju dodatnih uslova.\nDrugi dan samita EU tradicionalno je posvećen evrozoni, jačanju bankarske unije i zajedničkog tržišta kapitala, a liderima će se na prepodnevnom sastanku u Briselu priključiti i predsednici Evropske centralne banke i Evrogrupe.\nSamit lidera EU 27 završiće se sutra u ranim popodnevnim satima zajedničkom konferencijom za medije predsednika Evropskog saveta, Evropske komisije i Francuske, kao zemlje koja završava šetomesečno rotirajuće predsedavanje Unijom.\nVučić, Rama i Kovačevski doneli odluku o zajedničkom odlasku na samit\nNakon detaljnih i sveobuhvatnih konsultacija sa saradnicima i članovima vlada, lideri tri zemlje Otvorenog Balkana doneli su odluku o zajedničkom odlasku na samit EU-Zapadni Balkan koji se održava u Briselu, saopštila je služba za saradnju sa medijima predsednika Srbije Aleksandra Vučića.\nIzvor: EPA (GEORGI LICOVSKI)\nNavodi se da su u jučerašnjem razgovoru predsednika Srbije Aleksandra Vučića, predsednika Vlade Albanije Edija Rame i predsednika Vlade Severne Makedonije Dimitra Kovačevskog, usaglašeni i principi koji će predstavljati glavnu okosnicu razgovora sa brojnim zvaničnicima Evropske unije.\n„Imajući u vidu da Republika Srbija, Republika Albanija i Republika Severna Makedonija dosledno zastupaju interese svojih građana i celog regiona Zapadnog Balkana na svim relevantnim međunarodnim forumima, odluka o učešću i zajedničkom pristupu na samitu u Briselu predstavlja još jedan korak u borbi za napredak naših zemalja, ali i jasan signal da i pored brojnih prepreka, nastavljamo da dajemo konstruktivan doprinos na putu ka evrointegracijama“, navodi se u saopštenju.\nDanas kiša, pljuskovi, grmljavina, do 29 stepeni


Ambasada: Nigerija nikada nije ni priznala nezavisnost Kosova\nNigerija nikada nije priznala nezvisnost Kosova i ostaje pri tom stavu da ne priznaje njegovu nezavisnost, izjavio je danas Tanjugu otpravnik poslova u ambasadi Nigerije u Beogradu Čidžioke Makhardi Ani.\n- Nigerija nije promenila svoju poziciju kada je u pitanju prizanje nezavisnosti Kosova - rekao je on precizirajući da to znači da ta država "ne priznaje nezavisnost Kosova".\nPrištinski list "Koha ditore" ranije danas je objavio da je kosovsko ministarstvo spoljnih poslova objavilo "ažuriran" spisak zemalja koje su priznale nezavisnost Kosova, a na kojem više nema Nigerije i Ugande čiju pisanu notu o priznanju Priština nikad nije dobila, ali ih je držala na spisku zemalja koje priznaju Kosovo.\nDa su Nigerija i Uganda piznale nezavisnost Kosova, svojevremeno je izjavio aktuelni kosovski ministar spoljnih poslova Bedžet Pacoli, tokom drugog mandata tadašnjeg premijera Hašima Tačija 2011. i 2012. godine, navodi se u tekstu koji je objavljen u današnjem UNMIK-ovom pregledu štampe.\nSa najnovijeg spiska zemalja koje su priznale Kosovo "NESTALE" DVE ZEMLJE\nKosovsko ministarstvo spoljnih poslova objavilo je ažuriran spisak zemalja koje su priznale nezavisnost Kosova, a sa kojeg su uklonjene Nigerija i Uganda čiju pisanu notu o priznanju Priština nikad nije dobila, piše danas "Koha ditore".\nU ambasadi Ugande danas popodne niko se nije javljao na pozive Tanjuga.\nOsim ovog, pažnju je privukla i činjenica da se podaci Beograda i Prištine o broju zemalja koje su priznale nezavisnost dodatno razlikuju - za Beograd je to 106 zemlaja, a za Prištinu 114.\nU Ministarstvu spoljnih poslova Srbije, na pitanje o tome za Tanjug su rekli da nemaju ništa da dodaju i ponovili da je Kosovo priznalo 106 zemalja.


KAMPANJA PROTIV RADNE DISKRIMINACIJE ŽENA na lokalnom nivou - Sowa-media\nHome > ŽENE I DRUŠTVO > KAMPANJA PROTIV RADNE DISKRIMINACIJE ŽENA na lokalnom nivou\nKAMPANJA PROTIV RADNE DISKRIMINACIJE ŽENA na lokalnom nivou\n“Fondacija Ana i Vlade Divac” i “Fondacija Centar za demokratiju” pokrenuli su kampanju protiv diskriminacije žena u radnom okruženju u okviru koje će biti analizirani lokalni akcioni planovi za zapošljavanje i planovi za rodnu ravnopravnost u devet opština Zlatiborskog, Pčinjskog i Južnobačkog okruga.\nU narednih 12 meseci projekat će obuhvatiti niz obuka usmerenih na edukaciju medija, organizacija civilnog društva, preduzeća i predstavnika lokalne samouprave o pitanjima položaja žena, saopštila je “Fondacija Ana i Vlade Divac”.\nPrvo će biti sprovedena studija – uporedna analiza lokalnog akcionog plana za zapošljavanje i lokalnog akcionog plana za rodnu ravnopravnost u devet opština iz tri okruga (Zlatiborski, Pčinjski i Južnobački okrug), dodaje ta fondacija.\nNakon predstavljanja rezultata predstavnicima opština biće ponuđena tehnička pomoć za rešavanje nedostataka u lokalnim akcionim planovima i u skladu sa preporukama.\nU decembru 2020. će biti organizovana Nacionalna konferencija na kojoj će biti predstavljeni nalazi studije i preporuke.\nIz Fondacije očekuju da se u projekat uključi 45 predstavnika lokalnih samouprava, 15 lokalnih organizacija civilnog društva, 30 predstavnika medija i 240 predstavnika preduzeća.\nPrema Izveštaju Evropske komisije o napretku za 2019. godinu, najveći broj pritužbi Povereniku za ravnopravnost Republike Srbije odnosi se na rodnu diskriminaciju.\nPritužbe koje se odnose na diskriminaciju u oblasti rada i zapošljavanja su, kako je sapšteno iz “Fondacije Ana i Vlade Divac”, na drugom mestu po brojnosti, a od 2014. do 2018. godine žalbe iz oblasti rada i zapošljavanja su uglavnom podnosile žene (57,3 odsto).\nRazlozi zbog kojih žene najčešće navode rodnu komponentu kao osnovu diskriminacije u zapošljavanju i na poslu su postavljanje na niže radne pozicije, otkaz ugovora o radu nakon povratka sa porodiljskog odsustva ili odsustvo s posla zbog brige o deci, godine starosti, navodi se u saopštenju.\nKampanja je deo Projekta rodne ravnopravnosti u Srbiji, a pokrovitelji su Balkanski fond za demokratiju (projekat Nemačkog Maršalovog fonda) i Ambasada Kraljevine Norveške.\nDISKRIMINACIJA ŽENA, FONDACIJA DIVAC, RODNA RAVNOPRAVNOST, ZAPOŠLJAVANJE\nAUSTRALIJA PROTIV SILEDŽIJA U zemlju ne mogu osuđeni za nasilje u porodici\nROMKINJE DVA PUTA DISKRIMINISANE Kao žene i kao pripadnice nacionalne manjine


Sloboda medija ključna u pristupanju Srbije EU | EurActiv Serbia\n"Sloboda medija je jedan od ključnih elemenata u procesu pristupanja i mi stalno zagovaramo unapređenje okruženja", izjavio je Fabrici na predstavljanju EU projekta podrške medijima u Srbiji.\nAmbasador EU izjavio je da projekat "Puls Evrope" predstavlja dodatan instrument da mediji bolje upoznaju EU i korisnu priliku da novinari steknu nova iskustva i da "osete kakav je puls Evrope".\n"Projekat je deo širih nastojanja da ispunimo potrebe medijske zajednice u Srbiji. Osnaživanje novinara, istraživačko novinarstvo, profesionalizam i nezavisnost medija ciljevi su koji se uklapaju u našu agendu", izjavio je Fabrici i dodao da je EU ranije dala Srbiji nepovratna sredstva od 1,2 miliona evra kao podršku medijskoj sceni.\nVođa projeta Marina Rakić izjavila je da je cilj približiti evropske integracije građanima Srbije kroz izveštavanje iz Evrope.\nOko 200 novinara dobiće priliku da poseti neku zemlju EU, a prva putovanja biće u NEmačku, Hrvatsku, Rumuniju i Francusku.\nProjekat je osmišljen kao podrška istraživačkom novinarstvu i osvetljavanju kako su izazove tokom reformi sa kojima se Srbija suočava prevazilazile zemlje članice EU. Pored medijskih profesionalaca, projekat će omogućiti posete zemljama EU i studentima, omladinskim aktivistima, organizacijama civilnog društva i predstavnicima republičkih i lokalnih vlasti koji se bave procesom evropskih integracija.


Press Online :: Društvo :: ŠTA JE PROMENJENO U PRAVILNIKU IMUNIZACIJE? Vakcina protiv gripa biće OBAVEZNA, evo i za koga\nDoktor Dragoslav Popović rekao je da su prošle godine sve vakcine bile utrošene što je dobra vest i da je sada pravi momenat da se fokus okrene ka onim grupama stanovništva kojima je ta vakcina najpotrebnija, a to su stariji od 65 godina i trudnice.\nVakcina protiv gripa postaće obavezna za građane starije od 65 godina. Obavezna imunizacija protiv gripa obuhvata i trudnice i osobe sa hroničnim oboljenjima, piše "RTS".\nDoktor Dragoslav Popović rekao je da smo imali puno problema u poslednjih desetak godina sa tom vakcinom jer je odziv bio relativno nizak.\n- Država se obavezala da nabavlja one vakcine koje su obavezne i nadam se da će to biti slučaj i sad - rekao je Popović.\nDoktor Dragoslav Popović\nU većini država postoji preporuka što se tiče trudnica, Popović kaže da kada se pogleda preporuka SZO - trudnice su kategorija broj jedan koju treba zaštititi protiv gripa.\n- Drago mi je da se to sada dešava i kod nas. Mnogi zdravstveni radnici su se ustezali da preporuče tu vakcinaciju trudnicama, međutim, to je veoma važno, da ih zaštitimo u periodu koji je veoma osetljiv - rekao je Popović.\nZašto je važno da vakcinu uzimate nekoliko godina\nGrip je sepcifičan jer svake sezone imamo drugu vakcinu, ali treba da njom budu "pokriveni" oni koji su osetljivi i koji imaju neko drugo stanje koje ih dovodi u rizik pokriveni.\n- Važno je da vakcinu protiv gripa uzmete nekoliko godina jer kada uzimate više godina, vaš imunitet protiv gripa u sledećoj sezoni se u principu povećava - ukazuje doktor.\nPitanje nabavke vakcina treba da se reši dobrim planiranjem i pregovorima sa onima koji vakcine treba da isporuče.\n- Što se tiče samog davanja vakcina, to je kratka intervencija, a ljudi kada obole od gripa dolaze nekoliko puta po razne zdravstvene usluge, pogotovo u rizičnim godinama provode vreme u bolnici - vakcina je uvek mnogo lakša i efikasnija za neku implementaciju nego lečenje bilo koje bolesti - kaže doktor Popović.\nSada je vreme kada se otvaraju domovi zdravlja, vrlo je važno da deca u redovnom programu vakcinacije posete svog pedijatra, da dobiju sve vakcine koje su propustili u periodu pandemije.\n- Kalendar ima obavezne i neobavezne vakcine, bilo da je jedna ili druga, sve vakcine koje dođu u zemlju su visokog kvaliteta. Imamo Agenciju za kontrolu lekova koja je na nivou agencije u najrazvijenijim državama sveta i oni kontrolišu da sve te vakcine budu efikasne - zaključio je Popović.